"عێراق زیاتر لە 700 ملیار دۆلاری خەرجکردووە"\n30 تەموز/يوليو 2018\nبانكی ناوەندی عێراق كۆی بڕی پارەی وەرگیراو و خەرجییەكانی وەزارەتی دارایی لە دراوی بیانی لەنێوان ساڵانی 2005 ـ 2017 ئاشكراكرد.\nرۆژی دووشەممە 30ی تەموزی 2018 بانكی ناوەندی عێراق لە راگەیێندراوێکدا ئاشكرای كردن كە، "لە ساڵی 2003 تاوەكو ئەمساڵ، ئابووری عێراق بەشێوەیەكی بەرچاو هەڵكشانی لە داهاتی نەوت بەخۆیەوە بینیوە لەگەڵ بەرزبوونەوەی نرخەكانی نەوت".\nهەر لە راگەیێندراوەکەدا هاتووە، "كۆی بڕی پارەی وەرگیراوی دراوی بیانی لەوەزارەتی دەرەوە لە نێوان ساڵانی 2005 ـ2017 نزیكەی 706.23 ملیار دۆلاری ئەمریكی بووە، بڕی پارەی خەرجكراویش گەییشتووەتە 703.11 ملیار دۆلار كە دەكاتە 99.5% ی قەبارەی كۆی داهات".\nبەپێی راگەیێندراوەکەی بانكی ناوەندی عێراق، "ئەو خەرجكردنە بەسەر چەند بەشێكی جۆراوجۆر دابەشدەكرێت گرنگترینیان كردنی بە دینارە، كە وەزارەتی دارایی لە بودجەی گشتی خەرجیدەكات و لە نێوان ساڵانی 2005 تاوەكو 2017 بڕەكەی گەییشتووەتە نزیكەی 488.6 ملیار دۆلار كە دەكاتە 69.5%ی كۆی خەرجی، هاوردەكانی حكومەت لە هەمان ماوەو لەرێگەی بانكی بازرگانی عێراقی TBI بە بڕی 156.9 ملیار دۆلار و بەڕێژەی 22.3%ی كۆی خەرجییەكان بە پلەی دووەم دێت، ئینجا خەرجییەكانی دانەوەی شایستە داراییەكانی بەڵێندەرانی گرێبەستەكانی خزمەتگوزاری نەوت، لەگەڵ 41.5 ملیار دۆلار بەڕێژەی 5.9% كۆی خەرجی بواری سەربازی، ئەوەی ماوەتەوە كە 2.3%ـە لە كۆی خەرجی گشتیی بۆ دانەوەی قەرزەكانی سەر عێراق و خەرجی دیكە بەكارهێندراوە".\nبانکی ناوەندی عێراق ئاماژە بەوەشكردووە، "ساڵی 2012 لەڕووی داهاتەوە باشترین ساڵ بوو كە كۆی قەبارەی داهات گەیشتە 106.23 ملیار دۆلار، هاوكات زۆرترین خەرجیش لە ساڵی 2013 بووە كە بڕەكەی گەیشتە نزیكەی 97.45 ملیار دۆلار، كۆی داهاتی نێوان ساڵانی 2005 تاوەكو 2013 بە رێژەی 21.7% بەشێوەیەكی بەرچاو گەشەیكردووە و بە بەراورد لەگەڵ گەشەی نێوان ساڵانی 2014 ـ2017 كە رێژەكەی 5.4%بووە، سەبارەت بە كۆی خەرجیش هەمیشە لە نێوان ساڵانی 2005 تاوەكو 2013 بەڕێژەی 24.3% گەشەیكردووە، بەڵام لە نێوان ساڵانی 2014 ـ2017 بەرێژەی 9.1% گەشەكه نەرێنی بووە".


هەرێم؛ وەرگرتنەوەى قەرزى کۆمپانیاکان دەستیپێکرد\n01:35 - 14/07/2020\n"نرخی بەرمیلیک نەوت دەگاتە (80) دۆلار"\nوەرگرتنەوەی قەرزەکانی حکومەت لە کۆمپانیا و سەرمایەداران دەستیپێکردووە و تائێستا قەرز لە دوو قەرزار وەرگیراوەتەوە، هەرچەندە رێکارەکان دەستپێکردووە، بەڵام هەنگاوەکان بە خاوی بەرێوەدەچن.\nحكومەتی هەرێمی كوردستان بڕی (850) ملیار دینار قەرزی لای كۆمپانیاكانە، رۆژی (10/2/2020) بەڕێوەبەری گشتی بانکە بازرگانییەکان بە وەکالەت، نوسراوێکی ئاڕاستەی سەرجەم بانکە بازرگانیەکان کرد بۆ وەرگرتنەوەى قەرزەکان و سێ مانگ مۆڵەت درا بە کۆمپانیا و سەرمایەدارەکان قەرزەکانیان بگەڕێننەوە و مۆڵەتەکە (10/5/2020) کۆتایی هات.\nسەرەتای مانگی پێنچی رابردوو لەگەڵ کۆتایهاتنی مۆڵەتەکەدا، حکومەتی هەرێم لە کۆبوونەوەیەکدا بڕیاریدا رێکارە یاساییەکانی وەرگرتنەوەی قەرزەکان دەستپێبکات.\nدوای تەواوبوونی ماوەی سێ مانگەكە رێكارە یاساییەکان بەرامبەر ئەو کەس و لایەنانە تەواوبووە کە قەرزیان لایە و یەکێک لە رێکارەکانیش دەستگرتنە بەسەر ئەو موڵكانەی كە وەكو بارمتە لای حكومەت دایانناوە بۆ وەرگرتنی قەرزەكانیان.\nسەرجەم رێکارە یاساییەکان بۆ وەرگرتنەوەى قەرزەکان تەواوبوون\nسەرچاوەیەکی ئاگادار لە وەزارەتی دارایی بە دیجیتاڵ میدیای (KNN)ى راگەیاند، لە بابەتی قەرزە بازرگانییەکان هەموو رێکارە یاساییەکان تەواوبوون.\nوتیشی: کۆی گشتی قەرزەکان (850) ملیار دینارە و تا ئێستا نزیکەی (500) ملیۆن دینار لە دوو خاوەن قەرز وەرگیراوەتەوە لە هەردوو بانکی زاگرۆس و عەنکاوە، بەرامبەر ئەوانی تریش رێکاری یاسایی گیراوەتەبەر.\nدەست بەسەر موڵکەکەدا دەگیرێت\nبەپێی رێکارەکان؛ پاش ئاگادارکردنەوە نوسراو دەکرێت بۆ بەڕێوەبەرایەتى خانووبەرە و لەوێ تەئکید دەکرێتەوە لەوەی ئەو موڵکەی بەرامبەر قەرزەکە رەهنکراوە ئایا بەردەوامە لەسەر رەهنەکە، ئەگەر رەهنەکە بەردەوام بوو ئەو کاتە لە راگەیاندن بڵاودەکرێتەوە و بۆ دوایینجار خاوەن قەرزەکە ئاگادار دەکرێتەوە.\nسەرچاوەکەی وەزارەتی دارایی بۆ دیجیتاڵ میدیاى (KNN) وتیشی: ئەگەر خاوەن قەرز هەر وەڵامی نەبوو ئەو کاتە ئاڕاستە جێبەجێکردنى دەکەین و لەوێوەوە موڵکەکە دەفرۆشرێت و حکومەت پارەکەی خۆی وەردەگرێتەوە، ئەگەر هەر نەفرۆشرا وەزارەتی دارایی بۆی هەیە ئەو موڵکە بەناوی خۆیەوە بکات.\nسەرچاوەکە زیاتر رونیکردەوە، بۆ ماوە دوو ساڵ وەزارەتی دارایی ناتوانێت موڵکەکە بفرۆشێت نەوەک خاوەن قەرزەکە لەو ماوەیەدا قەرزەکە بداتەوە، ئەگەر نەیگەڕێنێتەوە ئەو کات وەزارەتی دارایی دەتوانێت خۆی موڵکەکە بەکاربهێنێت یان بیفرۆشێت.\nنزیکەى (150) کۆمپانیا قەرزدارى حکومەتن\nلەسەروەختی بوژانەوەی ئابووری هەرێمی کوردستان لە پێش بڕینی بەشە بودجەی هەرێم لەلایەن بەغداوە لە ساڵی (2014)، كۆمپانیا و بازرگانەكان لەڕێگەی بانكە بازرگانییەكانەوە قەرزیان لە حكومەتی هەرێم وەرگرت کە نزیکەی (150) کۆمپانیا و سەرمایەدارن و ئەو قەرزانە بەڕێژەیەك سود دراون بە كۆمپانیا و بازرگانەكان، بەڵام رێژەی سودەكە بۆ هەریەكێك لەوانەی قەرزەكەیان وەرگرتووە جیاوازە‌و وەكو یەك نییە.\nجگە لە کابینەی نۆیەم کە لە چوارچێوەی یاسای چاکسازییدا بریاریداوە قەرزەکانی لە کۆمپانیا و سەرمایەداران وەربگرێتەوە، کابینەی هەشتەمیش ساڵی (2015) بڕیاریدا لەماوەی مانگێكدا قەرزەكان لە كۆمپانیاكان وەرگرێتەوە، بەپێچەوانەوە حكومەت موڵكە بارمتەكراوەكانیان دەفرۆشێت، بەڵام بریارەکە جێبەجێنەکرا.\n1381 جار خوێندراوەتەوە


کۆلێجی پەروەردەی وەرزش هەستا بە ئەنجامدانی چادرگەی دیدەوانی\nڕۆژانى (4شه‌ممه،5شه‌ممه) ڕێكه‌وتى(20-21 /2015/5) کۆلێجی پەروەردەی وەرزش هەستا بە ئەنجامدانی چادرگەی دیدەوانی بۆ خوێندکارانی قۆناغی یەکەم لە شارەدێ ی تەوێڵە .\n(دیدەوانی) وەك بابەتێك بەشێوەی تیۆری و پراکتیکی لەلایەن خوێندکارانی قۆناغی یەکەمەوە دەخوێندرێت و پرۆگرامەکانی (پاسەوانی ٢٤ کاتژمێری ، کاری پەت و دار ، وەرزشی بەیانیان ، ڕۆشتنی سەر شاخ ، ئاهەنگی سەمەر ) دەخوێندرێت و تیایدا ساڵانە چادرگەی لەم شێوەیەیان بۆ ئەنجام دەدرێت .\nئامانج لە ئەنجامدانی ئەم چادرگەیە بەهێزکردنی ڕۆحی نیشتیمانپەروەری و فێرکردنی ڕێسا و یاساو زیادکردنی گیانی هاوکاری و تەبایی پشت بەخۆ بەستن و دەرخستنی توانا کەسیەکانی خوێندکارە ، لە هەمان کاتدا وەك گەڕانەوەیەك بۆ سەردەمانی دروست بوونی مرۆڤایەتی کاری دەستی لەلایەن خوێندکارانەوە لەم چادرگەیەدا ئەنجام دەدرێت .\nشایانی باسە لە ڕۆژی دووەمی دیدەوانیەکادا هەریەك لە بەڕێزان (د.خسرەو عبداللە علی) سەرۆکی زانکۆو (د.ئاراس مصطفی احمد) یاریدەدەری سەرۆکی زانکۆو (د.توانا وهبی غفور) ڕاگری کۆلێجی پەروەردەی وەرزش و (م.ئاکۆ ابراهیم ) سەرۆکی بەشی پەروەردەی وەرزش و بەڕێزان (م.ئەرکان حسن) قایمقامی ناوەندی پارێزگای هەڵەبجە و (ئاراس عابد) جێگری سەرۆکی کۆمەڵەی قوربانیانی کیمیابارانی هەڵەبجە سەردانی چادرگەکەیان کردو دەستخۆشیان ئاڕاستەی ستافی بەڕێوەبردنی چادرگەکە کردو هیوای سەرکەوتنیان بۆ خوێندکاران خواست .\nبه‌روار : 2016-06-03 كات :19:53 بینراو : 434


Tuesday, 12.14.2021, 17:59\n7/12/2021 سكانداڵێكی مێژوویی بوو بۆ مه‌سروور بارزانی؛ له‌و سكانداڵه‌دا رۆژنامه‌وانی به‌ئه‌سڵ ئه‌مریكی مه‌له‌فێكی گه‌نده‌ڵی مه‌سرووری هه‌ڵدایه‌وه كه ئه‌ویش كڕینی باڵه‌خانه‌یه‌كه به بڕی 18 میلیۆن دولاری ئه‌مریكی. ها ئه‌مه‌ش كاری رۆژنامه‌وانه، ده‌رخستنی راستیه‌كان بۆ رای گشتی؛ واتا راگه‌یاندنكار و رۆژنامه‌وان چاو و گوێ كۆمه‌ڵگه‌ن و كۆمه‌ڵگه‌ش زۆر جاران ئاراسته ده‌كه‌ن.\nئه‌ی ئه‌وه نییه مه‌سروور بارزانی به‌سیفه‌تی سه‌رۆكی حكومه‌ت به‌ده‌یان رۆژنامه‌وان و راگه‌یاندنكاری له‌هه‌ریمۆكه‌كه‌ی باشوری كوردستاندا خستووته كۆنجی زیندانه‌كان. ها ئێستا به‌راشكاوی ده‌رده‌كه‌وێت ئه‌و حه‌قیقه‌ته‌ی كه بۆ چی مه‌سروور بارزانی زه‌نده‌قی چووه له‌رۆژنامه‌وان و راگه‌یاندنكار.\nمه‌گه‌ر ئه‌و رۆژنامه‌وان و راگه‌یاندنكارانه‌ی هه‌رێمی باشوری كوردستان كه ئێستاكه خراونه‌ته كۆنجی زیندانه‌كانی مه‌سروور و ده‌سه‌ڵاته ملهۆڕه‌كه‌ی چییان كردووه كه زیندانی كراون، ئاخۆ ماڵ و مۆڵكی بارزانی و مه‌سروریان دزیووه، ئاخۆ ده‌ستدرێژی سه‌ر نامۆسی بارزانیان كردووه، ئاخۆ رێگه‌یان كردووه‌ته‌وه بۆ هاتنه ژووره‌وه‌ی سۆپای ده‌وڵه‌تی داگیركه‌ری تورك بۆ سه‌ر خاكی باشوری كوردستان، ئاخۆ رێككه‌وتنی په‌نجا ساڵه‌یان له‌گه‌ڵ ده‌وڵه‌تی توركدا واژۆ كردووه، ئاخۆ داهاتی ژێرخان و سه‌رخانی وڵاتیان به‌تاڵان بردووه كه به‌و شێوه‌یه كه‌وتوونه‌ته وێزه‌یان و له‌كۆنجی زیندانه‌كاندا به‌ندكراون.\nمه‌گه‌ر هه‌ر خۆدی بارزانییه‌كان نه‌بوون كه ئه‌وه‌نده به‌شان و باڵی دانیال میترانی رۆژنامه‌واندا هه‌ڵده‌ده‌ن كه گوایا قه‌زیه‌ی تێكۆشانی بزوتنه‌وه‌ی رزگاریخوازی كوردستان به‌سه‌ركردایه‌تی مسته‌فا بارزانی گه‌یاندۆوه‌ته وڵاتانی دنیا. ئه‌وه نییه له‌هه‌ولێر به‌ناو پایته‌ختدا هه‌یكه‌لی بۆ درۆست ده‌كه‌ن. ساڵانه فیستیواڵی به‌ناوه‌وه ده‌كه‌ن و خه‌ڵات دابه‌شده‌كه‌ن، كوڕه‌كه‌ی بانگی هه‌ولێر ده‌كه‌ن و له‌په‌رله‌ماندا گوێڕایه‌ڵی قسه‌كانی ده‌بن. ئه‌ی چی بووه كه ئێستاكه كاك مه‌سرور به‌سیفه‌تی سه‌رۆكی حكومه‌ت په‌لاماری رۆژنامه‌وانان و ده‌زگاكانی راگه‌یاندن ده‌دات.\nئێستاكه بۆ هه‌موو عاله‌م دیار بوو كه بۆچی مه‌سرور ئه‌وه‌نده زه‌نده‌قی له‌رۆژنامه‌وانان و راگه‌یاندنكاران چووه و ده‌چێت. بۆیه ده‌یه‌وێت به‌هه‌ر نرخێك ده‌بێت ده‌بێ هه‌م كاری رۆژنامه‌وان و مه‌ودای كاركردنیان به‌رته‌سك بكرێته‌وه و هه‌میش رێگه‌یان نه‌ده‌ن له‌هیچ كام له‌كایه‌كانی كۆمه‌ڵایه‌تی دا ده‌ستیان به‌زانیاری و به‌ڵگه و دكۆمێنت بكه‌وێت، چۆن فه‌زاحه‌ت و سكانداڵه‌كانیان تری بارزانی زیاتر ئاشكرا ده‌بن و ئه‌ویش له‌پێشبه‌ری چاوی دنیا و خه‌ڵكی كوردستان ریسوا و زه‌لیل تر ده‌بن، هه‌رچه‌نده ئه‌وان له‌وه زیاتر روو قائیمن كه شه‌رم و حه‌یا بیانگرێت؛ چونكه بینیمان له‌وه‌ڵامی ئه‌و رۆژنامه‌وانه و ئه‌و رۆژنامه‌یه‌ی كه راپۆرته‌كه‌ی له‌سه‌ر دزیه‌كه‌ی مه‌سرور بارزانی بڵاوكردبووه، به‌چی شێوه‌یه‌كی بێ شه‌رمنانه هێرشیان كردبووه سه‌ر كه‌رامه‌ت و ئابڕووی دوو كه‌سایه‌تی كورد و هاونیشتیمانی.\nدیاره كاری رۆژنامه‌وانی و راگه‌یاندنكاری له‌م هه‌ریمۆكه‌ی باشوری كوردستاندا زۆر كارێكی زه‌حمه‌ت و پڕ له‌كێشه‌یه. كارێكه كه ئه‌ركه ئه‌خلاقیه‌كانی و به‌جێ هێنانی ئه‌وه‌نده زه‌حمه‌ته به‌هیچ كه‌سێك زوو به‌زوو ناكرێت. ئه‌وه ناڵێم كه هه‌ندێك كه‌س كاری راگه‌یاندن ته‌نیا وه‌كو وه‌سیله‌یه‌ك بۆ په‌یداكردنی بژێوی ژیان ته‌ماشا ده‌كه‌ن و زۆر كاریان به‌درخستنی راستیه‌كان نییه. ئه‌و راگه‌یاندنكاران و رۆژنامه‌وانانه، ته‌نیا كاریان ئه‌وه‌یه كه پێیان ده‌گۆترێت ته‌ماشای روودارو و دیارده‌كان بكه‌ن، زیاتر له‌وه كاری ئه‌وان نییه.\nبه‌ڵام راگه‌یاندنی ئازاد و چاونه‌ترس و خاوه‌ن پره‌نسیپه ئه‌خلاقیه‌كان، هیچ كاتێك چاو له‌ناعه‌داڵه‌تی، دزی و تاڵان و چه‌واشه‌كاریه‌كان داناخات و بگره بنكۆڵ بنكۆڵ به‌نۆكی پێنوسه رۆژنامه‌وانیه‌كه‌ی ئه‌وه‌نده ده‌یكۆڵێت تا بگاته ئه‌و حه‌قیقه‌ته‌ی كه هه‌موو كه‌س پێ باوه‌ڕ ده‌كات و ماڵی راسته‌قینه‌ی كۆمه‌ڵگه‌یه.\nبه‌ڵی سكانداڵه‌ی فه‌زیحه‌كه‌ی سه‌رۆكی حكومه‌تی هه‌رێمی باشوری كوردستان"مه‌سروور بارزانی"، له‌لایه‌ن راگه‌یاندنكارانه‌وه و رۆژنامه‌نوسانه‌وه گه‌یشته ئه‌و په‌ڕی گوێیه‌كان، خۆیان هیچ خه‌ڵكیشی كاس و مات و مه‌بهوت كرد. ئێدی با هه‌ر كه‌س به باشی بزانێت بۆ چی حكومه‌تی هه‌رێمی باشوری كوردستان و ده‌سه‌ڵاتی ملهۆری ئه‌م هه‌رێمه له‌راگه‌یاندنكاران ده‌ترسن و له‌هه‌موو كارو چالاكییه‌كدا پێش هه‌ر كه‌س و لایه‌نێك په‌لاماری رۆژنامه‌وانان و ده‌زگاكانی راگه‌یاندن ده‌ده‌ن. ئه‌مه ئه‌و راستییه‌یه كه ده‌سه‌ڵاتی فاشیستی و دیكتاتۆر به‌هیچ شێوه‌یه‌ك نایه‌وێت كه‌س باسی ناعه‌داله‌تیه‌كانی بكات.\nله هه‌رێمه‌كه‌ی باشوری كوردستان و كوردستان به‌گشتی به‌سه‌دان رۆژنامه‌وان و ده‌زگای راگه‌یاندن هه‌یه ده‌بێت هه‌ر رۆژه سپاس و قه‌دردانی ئه‌و رۆژنامه‌وان و رۆژنامه‌نوسه بكرێت كه گه‌نده‌ڵییه‌كانی مه‌سروری كوڕی مه‌سعودی ئاشكرا كرد.


وەزارەتی دارایی هەرێم ژمارەیەك بڕیاری دەرکرد - هيوای کۆرد\nHome » ئابوری » وەزارەتی دارایی هەرێم ژمارەیەك بڕیاری دەرکرد\nوەزارەتی دارایی هەرێم ژمارەیەك بڕیاری دەرکرد\nin ئابوری, کوردستانی, هەواڵ 07/19/2020\t0\nبەگوێرەی نوسراوێكی وەزارەتی دارایی و ئابوری، رەزامەندی دراوە بە خەرجكردنی 80٪ی پێشینەی مانگانە بۆ وەزارەتی پێشمەرگە و یەكەكانی 70 و 80 و ئەنجومەنی ئاسایش و دەزگای ئاسایش. هاوكات بڕیاردراوە بە خەرجكردنی 65%ی پێشینەی مانگانە بۆ لیوای نەوت و گاز.\nبەگوێرەی نوسراوەكەی وەزارەتی دارایی كە ئاراستەی وەزارەتەكانی كردوە، و بە رێنمایی ژمارە 14ی ساڵی 2020ی دەركراوە، رەزامەندی دراوە بە خەرجكردنی 80٪ی پێشینەی مانگانە بۆ وەزارەتی پێشمەرگە و یەكەكانی 70 و 80 و ئەنجومەنی ئاسایش و دەزگای ئاسایش.\nهەر بەگوێرەی نوسراوەكە، بڕیاردراوە بە كەمكردنەوەی بودجەی بەکاربردن بۆ کەمترین ئاست و خەرجکردنی لە 50%ی پێشینەی مانگانە بۆ دامودەزگا و وەزارەتەکان، هاوكات بڕیاردراوە 75%ی پێشینەی مانگانە بۆ ژمارەیەك بەڕێوەبەرایەتی وەك، كارەبا و پۆلیس، پۆلیسی هاتوچۆ، ڕێگاوبان، تەندروستی و شارەوانییەکان خەرجبكرێت.\nلە نوسراوەكەدا ئاماژە بەوەشكراوە، وەزیری دارایی دەسەڵاتی هەیە بە زیادكردن و دەستكاریكردنی پێشینەكان. بڕیاریشدراوە بە ڕاگرتنی بودجەی وەبەرهێنان و پڕۆژەی وەزارەتەکان، ئەو وەزارەتانەشی لەسەر داهاتی خۆیان خەرجیان هەیە، بڕیاردراوە بە راگرتنی خەرجییەكانیان.\nپێشمەرگە دامودەزگا كارەبا وەزارەتی دارایی هەرێم وەزارەتی دارایی و ئابوری\t2020-07-19\nTagged with: پێشمەرگە دامودەزگا كارەبا وەزارەتی دارایی هەرێم وەزارەتی دارایی و ئابوری


سه‌میر ئه‌لصومه‌یده‌عی ده‌ڵێت هێشـتا عێراق پـێویستی به كۆمه‌كی ئه‌مریكایه\nی مانگی پـێنج ١١, ٢٠٠٨\nباڵوێزی عێراق له وڵاته یه‌كگرتووه‌كانی ئه‌مریكا ده‌ڵێت سه‌ره‌ڕای ئه‌وه‌ی وڵاته‌كه‌ی به‌هۆی به‌رزبوونه‌وه‌ی نرخه‌كانی نه‌وت داهاتێـكی زیاتری به‌ده‌سـتهێناوه به‌ڵام هێشـتا وڵاته‌كه‌ی پـێویستی به كۆمه‌كی ئه‌مریكایه.\nسه‌میر ئه‌لصومه‌یده‌عی ئه‌مه‌ی له‌سه‌ر كه‌ناڵێـكی ئه‌مریكایی ڕۆژی یه‌كشه‌ممه گوت. مایكڵ بۆمان ڕاپـۆرتێـكی له‌و باره‌یه‌وه له واشنتن ئاماده‌كردووه و هاوكارمان موعته‌به‌ر شیروانی وه‌ریگێڕاوه‌ته سه‌ر كوردی.\nكه دێته سه‌ر باسی داهاتی حكومه‌ت، عێراق و ئه‌مریكا به دوو ئاڕاسـته‌ی پـێـچه‌وانه‌دا تێده‌په‌ڕن. له‌گه‌ڵ ئه‌وه‌ی خه‌زێنه‌ی عێراق هه‌روا دێت و گه‌وره‌تر ده‌بێت، داله‌نگی بوجه‌ی حكومه‌تی فیدراڵی ئه‌مریكاش زیاتر ده‌بێت. بۆ ئه‌مسـاڵ پـێشـبینی ده‌كرێت كه بگاته 300 ملیار دۆلار له كاتێـك گه‌شه‌ی ئابوری سـست و لاواز بووه.\nئه‌م جیاوازیـیه‌ی باری دراوی عێراق و ئه‌مریكا كارێـكی وایـكردووه كه ژماره‌یه‌ك یاسادانه‌ری ئه‌مریكایی پـرسیار بكه‌ن باشه بۆچی ئه‌مریكا به‌رده‌وام به ملیار دۆلار خه‌رج بكات بۆ یارمه‌تیدانی عێراق تا ژێرخانی له پاش نه‌مانی سه‌دام حسێن ئاوه‌دان بكاته‌وه له كاتێـك وا دیاره عێراق بۆخۆی ده‌توانێت خه‌رجی دراوی بكێشێت.\nباڵوێزی عێراق له ئه‌مریكا سه‌میر ئه‌لصومه‌یده‌عی یه‌كشه‌ممه به به‌رنامه‌ی Late Edition ی CNN ی گوت بۆی هه‌یه باری دراوی عێراق به‌ره‌و چاكبوون بڕوات، به‌ڵام پـێویسـتیـیه‌كانی وڵات زیاترن له سه‌رچاوه‌كانی دراوی.\nسه‌میر ئه‌لصومه‌یده‌عی: " ڕاسته عێراق بوجه‌ی زیادی هه‌یه، به‌ڵام به‌و مانایه نیـیه كه پـێویسـتی به‌و پاره‌یه نه‌بێت. عێراق به ته‌واوه‌تی وڵاتێـكی وێرانه، ده‌بێت ژێرخانی له بنه‌ڕه‌تدا چاك بكرێته‌وه. زۆربه‌ی عێراقیـیه‌كان ته‌نانه‌ت ده‌سـتیان به ئاوی خواردنه‌وه‌ش ڕاناگات."\nباڵوێز صومه‌یده‌عی گوتیشی عێراق پاره‌ی هه‌یه خه‌رجی بكات، به‌ڵام حكومه‌ت بۆی سه‌خته قۆنتراتكاری لێهاتوو بدۆزێته‌وه كه بیانه‌وێت له وڵات كار بكه‌ن به‌هۆی باری ئاسایشه‌وه. ئه‌و گوتیشی حكومه‌ته‌كه‌ی زۆری پـێ‌خۆشه پـرۆژه‌ی ئاوه‌دانكردنه‌وه ده‌سـتپـێـبكات، وه ئامانجی گه‌وره‌شی بۆ گه‌یشـتن به‌و مه‌به‌سته له‌به‌رچاو گرتوون.\nهه‌ردوو كاندیدی سه‌ره‌كی سه‌رۆكایه‌تی پارتی دیموكرات به‌ڵێنیان داوه هێزه‌كانی ئه‌مریكا له عێراق بكێشنه‌وه. ده‌ڵێن ئه‌مریكا ناتوانێت هه‌تاهه‌تایه خه‌رجی له‌شـكری له‌وێ دابین بكات. هه‌رچه‌نده هه‌ردووكیشـیان گوتوویانه پـێـگری دراوی ئه‌مریكا بۆ عێراق به شه‌وێـك به كۆتایی نایه‌ت.\nكاربه‌ده‌سـتانی عێراق گوتوویانه ئه‌وان ئاماده‌ن خه‌رجی حكومه‌تانی بێگانه بده‌ن ئه‌وانه‌ی سه‌رمایه له پـرۆژه‌كانی ئاوه‌دانكردنه‌وه له عێراق داده‌نێنه‌وه.


عەدالەت عەبدوڵا: ترس لە ڕەخنە، ئەخلاقێكی فاشیانەیە\nharem 11/02/2017 - 10:51 بڵاوکراوەتەوە لە هەواڵ/كوردستانی\nتوڕەبوون و كاردانەوەكانی هەندێك لە لایەنگرانی بزوتنەوەی گۆڕان لە ئاكامی ڕەخنەگرتن لە ئەزموونی سەرۆكی پەرلەمان، بووەتە جێگەی ڕەخنەى ڕۆشنبیران و چاودێرانی سیاسی و پێیان وایە ئەگەر لایەنێك پێی وابیَت نابێت رەخنە بگیرێت ئەوا باوەڕی بە حیزبی قاعید هەیە و ئەخلاقێكی فاشیانەیە.\nعەدالەت عەبدوڵا لە لاپەڕەی تایبەتی خۆی لە تۆڕی فەیس بوك لە ژێر ناونیشانی (رێزگرتن لە جیاوازی، گرنگە..) نوسیویەتی" لە چەند كۆڕو كۆبوونەوەیەكداو لە نزیكەوە لەگەڵ م.سەڵاحەدین بەهائەدین-دا دانیشتووم، بۆ جارێكیش هەستم نەكردووە لایەنگیری پارتی بێ لەدژی یەكێتی، یان گۆڕان و هێزی تر، هەرواش بە پێچەوانەوە، بۆیە ئەو هەڵمەتە لەسەر ئەو بەڕێزە كارێكی بێ مانایە، من خۆم لە دیدارەكەی سلێمانی-یشدا بەشداربووم، زۆر بە ڕێزەوە قسەی لەسەر سەرۆكی پەرلەمان كردو تێبینی خۆیشی لەسەر دەربڕی، ئەمەش مافی سروشتی خۆیەتی، وەكچۆن رەخنەی ئاشكرایشی لەپارتی و یەكێتی هەبوو و تەنانەت لە ئەدای حزبەكەی خۆیشی".\nعەدالەت عەبدوڵا دەشڵێت" ، ئەمەش مافی سروشتی خۆیەتی، وەكچۆن رەخنەی ئاشكرایشی لەپارتی و یەكێتی هەبوو و تەنانەت لە ئەدای حزبەكەی خۆیشی، هەر لەبەر ئەوە، باشتر وایە رێز لە جیاوازیی سیاسیی بگیرێت. ئەخلاقێكی فاشییانەیە داوا بكەیت ئەوانیتر، كتومت، وەك تۆ بیر بكەنەوەو سیاسەت بكەن، ئەگەر چاوەڕوانییەكی واشت هەبێ، ئەبێ داوای هەڵوەشاندنەوەیان بكەیت و هەمووان لە حزبێكی قائیددا كۆبكەیتەوە..!"


هه‌ڵوه‌رینی شاعیرێک… – Denegkan\nbydengekan\tAugust 11, 2008\tئەدەب\n3 رۆژ پرسه‌یه له فه‌له‌ستین\nپێرێ8/8/2008 محمود درویش گرنگترین شاعیری فه‌له‌ستینی له تکساس له ته‌مه‌نی 67 ساڵیدا له ئه‌نجامی نه‌شته‌رگه‌ری دڵ بۆ هه‌میشه به‌جێمانهێشت.\nئه‌و نوسه‌ری ده‌یان شیعری به‌رگری بو ڕه‌خنه‌ی له هه‌ردو لایه‌نی ئیسرائیل و ده‌سه‌ڵاتی فه‌له‌ستینی ده‌گرت ..\nسه‌رباری لێهاتوویی خۆی له‌و بواره‌دا هێشتا پێی وابو که ئه‌دۆنیس شایسته‌ی نۆبله له شیعر دا نه‌ک خۆی من ئه و قسه‌یه‌م له‌خۆی بیست زۆر به له خۆبردویی باسی ده‌کرد له یه‌کێک له کۆره‌کانیدا له سوریا له وه‌ڵامی رۆژنامه نوسێکدا، باسی ئه‌وه‌ی ده‌کرد چۆن له ئه‌زمونی شاعیره تازه‌کان سود وه‌رده‌گرێ ئه‌وکاته ته‌مه‌ننای ئه‌وه‌م کرد که هه‌ندێک له شاعیرانی کوردیش سیفه‌تی شاعیرانه‌یان تێدابا له له‌خۆبردویی،هه‌ست ناسکی و جورئه‌تی هه‌ڵسه‌نگاندن به‌شێوه‌یه‌ک که‌ڕێز له ئه‌زمونی پێش خۆی بگرێت و چاویشی به شاعیره نوێکان هه‌ڵبێت.\nده‌روێش له شیعری " أنا یوسف یا أبی" که یه‌کێکه له جوانترین شیعره‌کانی که به تاو ده‌مگرێنێ.. زۆر لێهاتوانه سه‌ربرده‌ی یوسف پێغه‌مبه‌ری ته‌وچیف کردوه‌و باس له پاکی یوسفی جوان ده‌کات و یوسفه‌کانم به بیردێنێته‌وه که هاوشێوه‌یان زۆر که‌من له‌و زه‌مانه‌دا و وامان لێده‌کات نه‌عله‌ت له خیانه‌تی براکانی بکه‌ین که زۆر به خیانه‌تکردنه‌کانی ئه‌مرۆی وڵاتی من ده‌چن.\nشاعیر ده‌ڵێ: له دیوانی ورد اقل\nأنا يوسف يا أبي.\nيا أبي، إخوتي لا يحبونني،\nلا يريدونني بينهم يا أبي.\nيعتدون علي ويرمونني بالحصى والكلام.\nيريدونني أن أموت لكي يمدحوني.\nوهم أوصدوا باب بيتك دوني.\nوهم طردوني من الحقل.\nهم سمموا عنبي يا أبي.\nوهم حطموا لعبي يا أبي.\nحين مر النسيم ولاعب شعري\nغاروا وثاروا علي وثاروا عليك،\nالفراشات حطت على كتفي،\nومالت علي السنابل،\nوالطير حطت على راحتي.\nفماذا فعلت أنا يا أبي،\nأنت سميتني يوسفا،\nوهمو أوقعوني في الجب، واتهموا الذئب;\nوالذئب أرحم من إخوتي..\nأبت! هل جنيت على أحد عندما قلت إني:\nرأيت أحد عشر كوكبا، والشمس والقمر، رأيتهم لي ساجدين؟\nده‌روێش ئه‌وپیاوه بو که قسه و هه‌ڵسوکه‌وتی پێکه‌وه له‌دژی داگیرکه‌رانی نه‌ته‌وه‌که‌ی به‌کار خستبو، چه‌ندین جار ده‌ستگیر کراوه به‌هۆی چالاکیه‌کانی له دژی ئه‌واندا. هه‌ربۆیه‌ش نه‌یتوانی پێشنیاری بون به وه‌زیر قه‌بول بکات چونکه ئه‌و له خۆی گه‌یشتبو ده‌یزانی له چ بوارێکدا ده‌توانێت خزمه‌ت بکات.\nله‌ساڵی 2000 وه‌زیری په‌روه‌رده‌ی ئیسرائیل پێشنیاری کرد هه‌ندێک له شیعره‌کانی له‌پرۆگرامی قوتابخانه کان بگوترێته‌وه به‌ڵام له‌لایه‌ن باراک ره‌تکرایه‌وه.\nزیاتر له سی دیوانی شیعری هه‌یه له‌گه‌ڵ سه‌دان نوسین به هه‌مو شێوه‌کانیه‌وه که وه‌رگێردراوه‌ته سه‌ر 35 زمانی جیاواز.\nله هوله‌ند ساڵی 2005.Prins Claus  ده‌یان خه‌ڵاتی وه‌رگرتوه دواترینیان خه‌ڵاتی\nهه‌ندێک له به‌رهه‌مه‌کانی:: أثر الفراشة، أرى ما أريد، وداعا أيتها الحرب, وداعا أيها السلام، حصار لمدائح البحر، لماذا تركت الحصان وحيدا……\nده‌نگی خوڵقێنه‌ری هونه‌رمه‌ند مارسیل خلیفه ئه‌و شیعره‌ی خواره‌وه‌ی پێ ناساندم که‌گومانم له‌وه‌دا نیه که زۆربه‌مان کۆکین له‌سه‌ر ئه‌وه‌ی که به یه‌کێک له جوانترین گۆرانی ده‌ژمێردرێت و به‌رد ده‌کاته پارچه‌یه‌ک له هه‌ست و سۆز.\nسه‌یر نیه زۆر جار گۆرانیبێژان په‌نجه‌ره‌ی دنیایه‌کی جیاواز،دنیایه‌کی جوانتر له رێگه‌ی شیعری شاعیران بۆ گوێگره‌کانیان ده‌که‌نه‌وه ئه‌دی ئه‌وه نیه من به هۆی خلیفه‌وه ده‌روێشم ناسی له‌و شیعره‌یدا ده‌ڵێ:\nڕۆحت ئاسوده و یادت به‌خێر.\nPrevious نەوت و خوێن\nNext بۆ ئەوەى هێرۆ نەمرىَ


2/25/2020 4:40:00 PM 354 جار خوێندراوەتەوە\nپەتای کرۆنا مەترسیەکی جدییە لەسەر سەلامەتی گشتی کوردستانیان. خۆپاراستن ئەگەر بۆ وڵاتە پیشکەوتوەکان کە سیستیمی تەندروستی تیاندا زۆرپیشکەوتوە، جارێک گرنگ بێ. ئەوا بۆ هەریمی کوردستان کە سیستمی تەندروستی تیایدا لە سیستمە حوکمرانیەکەی گشتیەکەی گەلێک خراپترە بێ ئەندازە زەرورە. بۆیە :\n+ بریارەکەی ئەنجومەنی پاریزگای سلیمانی بە کاریکی ژیرانە ئەزانم و دەستیان خۆش بێ کە هەتا 24 مانگی داهاتو دەرگای خویندگاکان دا ئەخرین و تا ئەوکاتەش وەک ئەلێن پلەکانی گەرما بەرز ئەبێتەوە و، ڤایرەسەکەی تیا ناژی. بەلام ئەمە هەموشتیک نیە ئەبێ هاولتایان هەست بە مەترسی بکەن و بەشدارییەکی دەستەجەمعی لە خۆپاراستندا بکەن ئەمەش دەکرێ:\n+ مزگەوتەکانیش هاوشانی قوتابخانەکان دابخرێن و ئەوانەی نوێژ و خوا پەرستی ئەکەن ئەتوانن لە ماڵەکانی خۆیاندا فەرزەکانیان جێ بەجێ بکەن. هەروەها:\n+ خەلکی لە بۆنە خۆشی و ناخۆشیەکان سەرفینەزەر لەیەکتر بکەن بۆنە خۆشەکان دوا بخەن هەتا مەترسی ڤایرەسەکە کەم ئەبیتەوە یان نامینێ. هەروەها روداوە ناخۆشەکانیش کە مردن یەکیکە لەوانە و توانای ریگرتن لە رودانیان نیە، خاوەن پرسەکان، پرسە نەگیرن کەمترین کەسوکار بەشداری تیا بکەن. ئەمەش لەبەر سەلامەتی گشتی.\n+ خەلك ئەگەر زۆر زەرور نەبێ نەچیتە شوینە قەرەباڵغەکان و، تەنانەت بۆ سەرئیشەو پەنجە گەرم بونێک پێویست نەکات رو لە نەخۆشخانەکان بکەن مەگەر خوا نەخواستە گومانی توش بون یان نەخۆشیەکی ترسناکیان لێ بکرێ. ئەمەش دیسان لە پێناوی پاراستی خۆتان و سەلامەتی گشتی دا. بۆ چۆنێتی خوپاراستنیش ئەوە پزیشکان و تۆرە کۆمەلایەتیەکان زانیاری گرنگ یان بلاو کردۆتەوە و گرنگە روچاوبکرێ.\nرەنگە هەندیک خەلک لە یاداشتکردنی ئەم چەند دێرەدا بە بەهانەی جیاجیا، سا ئیتر دینی بێ، یان کەلتوری عورفوعادەت یان هەر شتیکی تر لۆمە و سەرزەنشتم بکەن بەلام ئەمە رای تایبەتی خۆمە و تەنها هاندەریش لە نوسینی ئەم سەرنجانەدا سەلامەتی خەلکی کوردستانە.\nلەخوای گەورە ئەپاڕیمەوە دوربین لە دەردو بەڵا.


زیندانییەک لە زیندانی "دیزڵاوا"ی کرماشان ئێعدام کرا\n10:33 - 13 رەزبەر 2721\nڕۆژی پێنجشەممە ٨ی ڕەزبەر، حوکمی لەسێدارەدانی زیندانییەک بە ناوی "ماشاڵڵا سەبزی" بە تۆمەتی "کوشتنی بەئەنقەست" لە زیندانی دیزڵاوای کرماشان، جێبەجێ کرا.\nماڵپەڕی "نە بە زیندانی_نە بە ئێعدام" لەوبارەیەوە نووسیویەتی: "حوکمی لەسێدارەدانی ئەو زیندانییە پاش ١١ ساڵ، لە زیندانی دیزڵاوای کرماشان، بە شێوەی نەهێنی و بەبێ ئاگادارکردنەوەی بنەماڵەکەی جێبەجێ کراوە".\nئەو سەرچاوەیە هەروەها نووسیویەتی: "بەرپرسانی زیندان لە کاتی لەسێدارەدانی ماشاڵڵا، بە بنەماڵەکەیان ڕانەگەیاندووە و ئەوان ئیزنی دوایین چاوپێکەوتنیان لەگەڵ ئەو هاووڵاتییە ئێعدام کراوە پێ نەداوە".\nئەو هاووڵاتییە بە شێوەی "قیسامە" بە ئێعدام مەحکووم کرابوو، لە ماوەی ئەو ١١ ساڵەدا، ئەو زیندانییە چەندین جار ڕایگەیاندبوو کە ئەو بێتاوانە و ئەو تاوانەی نەکردووە.\n"قیسامە" یەکێک لە ڕێگاکانی داسەپاندنی حوکمی لەسێدارەدانی هاووڵاتییانە لە یاسای حکوومەتی ئێران، کە لە ئەگەری نەبوونی بەڵگەی تەواو بۆ داسەپاندنی ئەو حوکمە، ٥٠ کەس لە نزیکانی "کوژراوەکە" بە شێوەی ناڕاستەوخۆ بۆ کوشتنی بەئەنقەست و هەروەها ٢٥ کەس بە "شێبهێ قەتڵ" (شبه قتل) شایەتی دەدەن.


راگەیەنراوێك لە شوان داودی-یەوە\nلە 2018/6/30 كۆتایی بەخولی پەرلەمانیمان هات، بەپێویستی دەزانم زۆر سوپاسی هەڤاڵ و هاوڕێ و دۆست و ئەوكەسانە بكەم كەپاڵپشت و هاوكارم بوون.\nلەماوەی چوارساڵی ڕابردودا ئەوەی پێم كرابێت لە ئەركی نوێنەرایەتیكردنم چی وەك وتەبێژی فراكسیۆن چی وەك بڕیاردەری لیژنەی رۆشنبیری و راگەیانی پەرلەمان چی وەك پەرلەمانتارێكی كوردو چی وەكو نوێنەری كەركوك بۆ خزمەتكردنی خەڵكی كوردستان بەگشتی وشاری كەركوكی خۆڕاگر بەتایبەت درێغیم نەكردووە، لەم ڕووەوە ویژدانم ئاسودەیەو لە رۆژانی ئایندە كۆی چالاكییە سیاسی و خزمەتگوزارییەكانم كە لە ماوەی پەرلەمانتاریم ئەنجامم داوە بۆ رای گشتی بڵاودەكەمەوە.\nهەر لێرەشەوە داوای لێبوردن لە هەموو ئەو كەسانە دەكەم كە كارێكیان كەوتبێتە لام لەو ماوەیەدا و توانای جێبەجێكردنیم نەبووبێ، هەروەها داوای لێبوردن دەكەم لە هە ر ئەركێك كە جێبەجێكرنی لە توانامدا نەبوبێ، هەروەها زۆر سوپاسی هەموو ئەو بەڕێزانە دەكەم كە بە رەخنەی بونیاتنەرانەو لە كاتی گونجاودا ئاگاداریان كردومەتەوە لە هەر كەموكورتییەك و لێرەشەوە بە پێویستی دەزانم سوپاسی هاوسەری ئازیزو منداڵەكانم بكەم كە لەو چوار ساڵەدا جگە لە بارقورسی و دووری لێیان توشی چەندین تانەو تەشەرو ئاستەنگی و هەڕەشە و دڵەڕاوكی بوونەتەوە بە هۆی هەڵوێستە سیاسییەكانمەوە.\nلێرەشەوە پیرۆزبایی لەپەرلەمانتارانی ئایندە دەكەم وهیوادارم سەركەوتوبن لەئەركەكانیانداو چوارساڵی پڕ بەرهەم بێت بۆ كۆمەڵانی خەڵكی كوردستان.\nئەندامی خولی سێیەمی ئەنجومەنی\n 1392 جار بینراوه\n7/8/2018 7:09:23 PM


مەهدی شوشتەری، سەرکۆنسووڵی کۆماری ئیسلامی ئێران لە شاری سلێمانی لە ڕوونکردنەوەیەکدا ڕایگەیاند، هێشتا دەرکردنی ڤێزەی گەشتیاری بۆ سەردانیکردنی ئێران ئازاد نەکراوە.\nشوشتەری لە لێدوانێکیدا بۆ میدیای ئێرانییەکان (4ی تەموزی 2021) وتی، تا ئێستا هاتنی هاووڵاتیانی ئێرانی لە خاڵە سنورییەکانەوە بۆ هەرێمی کوردستان قەدەغە بووە کە ئێستا ئازاد کراوە.\nشوشتەری باسی لەوەش كرد، بەڵام بۆ هاووڵاتیانی هەرێم و عێراق بە گشتی، تەنیا ئەوانەی دەتوانن سەردانی ئێران بکەن کە ڤێزەی بازرگانی، دەرمانی، خوێندکاری و خێزانییان هەیە کە وەک ڕابردوو موڵەتی سەردانیکردنیان هەیە.\nسەرکۆنسووڵی ئێران لە سلێمانی ڕایگەیاند، ڤێزەی گەشتیاری بۆ عێراقییەکان دەرناکرێت.\nدوێنێ دەروازەى سنوریی پەروێزخان ڕایگەیاند، ئێران کارئاسانى کردووە بۆ گەشتکردنى هاوڵاتیانى خۆى بە لابردنى ڕەزامەندنى پارێزگار و قائیمقامیەت، بەڵام دەستپیکردنەوەى گەشتی ئاسایی هاوڵاتیانی هەرێم بۆ ئێران دوورە لە ڕاستییەوە.\nعەباس ئیسماعیل، وتەبێژى دەروازەى سنورى پەروێزخان (3ى تەموزى 2021) بە "ناس کورد"ى ڕاگەیاند، "پێشتر ئێران ڕەزامەندى پارێزگاى کرماشان و قایمقامیەتى قەسرى شیرینى کردبوو بە مەرج لە سەر گەشتیارانى ئێرانى بەڵام لە ئێستادا ئەو مەرجەى لابردووە واتە هاوڵاتیانى ئێرانى دەتوانن بەبێ وەرگرتنى ڕەزامەندى کرماشان و قەسری شیرین گەشتى عێراق بکەن لەو دەروازەیەوە".\nوتەبێژى مەرزەکە ئەوەشى وت، مەرجى گەشتکردنى هاوڵاتى عێراقى و هەرێمى کوردستان بۆ ئێران هیچ گۆڕانێکى بەسەردا نەهاتووە و وەک خۆیەتی، ئەوەشی دەوترێت دوورە لە ڕاستییەوە.\nجەختی کردەوە، "وەک چۆن پێشتر تەنها نەخۆش و بازرگان و خوێندکارانى هەرێم دەیانتوانی گەشتى ئێران بکەن، ئێستاش بەهەمان شێوەیە."\nپۆلیسى سۆران: سێ دزمان بە بڕیک دۆلار و تمەنى ئێرانیەوە دەستگیرکرد\n2021.07.16 - 11:24


یەكێتی شێوازی گەڕاندنەوەی پاشەكەوتی موچە ئاشكرادەكات\n9/26/2018 6:26:50 PM 206 جار خوێندراوه‌ته‌وه\nیەكێتی لەڕێگەی پڕۆژەیەكەوە لەپەرلەمانی كوردستان هەوڵدەدات بۆلابردنی سیستەمی پاشەكەوتی موچەو گێڕانەوەی موچەی پاشەكەوتكراوی فەرمانبەران، كاندیدێكی یەكێتیش بەڵێن دەدات یەكەمین كار یاسای لەسەر دەربكەن نەهێشتنی پاشەكەوتی موچەیە.\nسزا جەمال كاندیدی ژمارە 85ی لیستی 105ی یەكێتیی نیشتمانیی كوردستان راگەیاند: بەڵێن دەدەین ئەگەر متمانەی هاوڵاتیانمان بەدەستهێنا هەوڵدەدەین یەكەمین كار كە یاسای لەسەر دەربكەین نەهێشتنی سیستەمی پاشەكەوتی موچەیە.\nوتیشی:"بەهەموو توانامان هەوڵدەدەین بەزووترین كات پاشەكەوتی فەرمانبەران بگەڕێنرێتەوەو بۆ ئەو مەبەستەش پڕۆژەمان ئامادە كردووە".\nكاندیدەكەی لیستی 105ی یەكێتی بۆ پەرلەمان روونكردنەوەی زیاتری لەسەر پڕۆژەكە خستەڕوو راشیگەیاند: داوا لەدامودەزگاكانی حكومەت دەكەین ئەو لیستە ئامادە بكەن كە چەند پاشەكەوت بڕاوە لەفەرمانبەران بۆئەوەی بتوانرێت لەڕێی سیستەمی بایۆمەترییەوە كە كراوە بۆ فەرمانبەران پاشەكەوتەكە بگەڕێنرێتەوە، بەشێوەیەك ئەوكاتە هەر فەرمانبەرێك حساب بانكی بۆ دەكرێتەوەو تەواوی پاشەكەوتەكەی دەچێتەسەر ئەو حساب بانكییەو لەڕێگەی كریدت كارتەوە دەدرێتەوە.\nSNN : M9sharazoor\nسه‌رۆك كۆماری عیراق له‌مه‌ككه‌ی پیرۆز\nداگیرساندنی مۆمی 45هەمین ساڵەی تەمەنی یەكێتیی نیشتمانیی كوردستان\nرێبازی مام به‌رده‌وامه\nسه‌رۆك مام جه‌لال له فێستیڤاڵی گه‌لاوێژ ساڵی 2000\nسلێمانی.. باندێكی مه‌ترسیدار ده‌ستگیر ده‌كرێت\nگۆڤاری رۆژی سلێمانی دەردەچێتەوە\nبه‌رگی دووه‌می نامه‌كانی شێركۆ بێكه‌س بڵاوده‌كرێته‌وه\nئارامیی،هەلی كار، خزمەت ...\nبارزان شێخ عوسمان\nقوبادی مام جه‌لال سه‌رۆكی لیستی 105\nعه‌بدوڵڵا حاجی سه‌عید\nئێمەى نەزان لەهيچ نازانين!!؟؟


ئامادەکردنی سازان ساڵح\nسیل ئەو نەخۆشیەیە کەلەمیکرۆبێکەوە لەش توشی دەبێتو کاردەکاتە سەر سییەکان. بەڵام لەوانەشە کاریگەری لەسەر گلاندەکان دابنێ وکەمتریش توشی ئێسکو مێش دەبێ. ئەوانەی ھەڵگری میکربی ئەم نەخۆشیەن، مەرجنییە توشی نەخۆشی سیل ببن. نیشانەکانی ئەم نەخۆشیە چەند مانگێکی ئەوێت تا دەردەکەون. بەڵام بەگشتی تا وئارەقکردنەوەی شەوانە، کۆکەی بەردەوام، کەمبوونەوەی کێشی لەش، بەڵغەمی خوێناوی.. نیشانە سەرەکیەکانی نەخۆشی سیلە.\nمیکرۆبی نەخۆشی سیل ھەمیشە لەھەوادا بلاودەبیتەوە، لەکەسێکەوە دەیگرێت کەتووشی سیلی سیەکان بووبێت. بەتیەبتی کاتێک کەنەخۆشەکە دەکۆکێت وەیا دەپژمێت. بەلام ھەندێک لەوانەی کەسیلیانھەیە کەسانیتر توشدەکەن. بەتیەبتی لەوحاڵەتانەدا کەنزیک بیت لیوەی وەیا لەگەڵ کەسی توشبوودا بژیت. ئەوانەی بەم شێوەیە توشی نەخۆشی سیل دەبن بەدوای وەرگرتنی چەند ھەفتەیەک لەدەرمان جاک دەبنەوە. بەڵام بەگشتی نەخۆشی سیل زیاتر لەمناڵان و کەسانی بەتەمەن وئەوانەی نەخۆشی شەکرەیان ھەیە وەیا ئەوانەی ھەڵگری ڤایرۆسی ئێچ ئای ڤین وەیاخود ئەوکەسانەی مادەی ھۆشبەر بەکاردێنن وەیا لەشوێنی قەرەباڵغ وکەم ھەوادا دەژین تووشی ئەم نەخۆشیەدەبن.\nچۆن سیل چارەسەر دەکرێ؟\nچەند ساڵیکە چارەسەری نەخۆشی سیل بەئاسانی بەکاردەبرێت ئەویش لەڕیگای وەرگرتنی چەند مانگ دەرمانی تیبەتەوە. گرنگ ئەوەیە تەواوی ماوەی وەرگرتنی دەرمانەکان لەبار جاوبگیرێو لەکاتی دیاریکراوی خۆیدا بەڕیکوپێکی بخورێت. تا یارمەتی بدات کەسەک بەتەواوی نەخۆشیەکەی تای بنبڕ ببێت. ئەوەش بزانە کەنەخۆشی سیل لەسەردەمانێکدا خەڵکێکی زپری کوشتووە.\nچی بکیەت ئەگەر ھەستتکرد توشی نەخۆشی سیل بویت؟\nسەردانی پزیشک بکە تا ڕینامایت باکو ڕەوانەی نەخۆشخانەی سنگت بکات. پشکنینی خوێنو گرتنی ئەشیعەی سنگ ڕیگای دلەیابوونە لەوەی کەئایا توشی ئەم نەخۆشیە ھاتویت یان نا. بەلام پشکنینی خوێنو گرتنی ئەسیعە ھەمووکاتێک بەمانای ئەوەنییە کەتۆ توشت سیل ھاتویت. بەڵکو فرسەتێکە بۆ دڵنیابوونەوە لەتەندروستی تۆ ئەمەش بۆ خۆتو ئەندامانی خێزانو ئەوانی لەگەڵی دەژیت کارێکی پێویستە.\nجیاوازی چییە لەنیوان نەخۆشی سیل وھەڵگری میکرۆبی نەخۆشیەکەدا؟\nئەوانەی کەھەڵگری میکرۆبی نەخۆشی سیلن ئاسانتر چارەسەر دەکرێن وماوەی چەند مانگ بۆ وەرگرتنی دەرمانی ناوێت. بەڵام ئەوانەی ھەڵگری میکرۆبەکەن شانسی زیاتریان بۆ توشبوون بەنەخۆشی سیل ھەیە لەوکەسانەی کەھەرگیز ھەڵگی میکورۆبەکەنەبوون. ھەروەھا ھەڵگرانی میکرۆبی سیل کەسانیتر توشی نەخۆشیەکە ناکەن بەڵام ئەوانەی نەخۆشن چاوەروانی گۆستانەوەی میکرۆبەکەیان ھەیە بۆکەسانیتر.\nبەڵی دەتوانرێت لەچەند ڕیگاوە بەر بەم نەخۆشیە بگیرێگ. لەوانە:\n١/ جارەسەرکردنی ئەوانەی کەھەڵگری میکرۆبی ئەم نەخۆشیەن. بەتیبەتی ئەوانەی کەلەسنگیاندا میکرۆبی سیلیان ھەڵگرتووە. ئەمکەسانە بەدوای ٢ھەفتە وەرگرتنی دەرمان ئیتر مەترسی ئەوەیان لەسەر نامێنی کەکاسانیتر توشبکەن.\n٣/ کوتان. لەبەشێکی زۆر لەولاتانی دونیا بەتیەبتی ولاتنی ڕۆژ ھەڵات سالانە کەمپینی لێدانی دەرزی بۆبرگری لەنەخۆشی سیل بەڕیوەدەبرێ ، بەتیەبتی بۆ منالانی تەمەن ١٢ ب٠١٣ سالان بەگشتیو لەقوتابخانەو گەڕەکەکان بەتیەبتی.\n3513 جار خوێندراوه‌ته‌وه\nچی دەربارەی پەستانی خوێن دەزانیت؟


لیوا عەبدولخالق تەڵعەت: ئۆپراسیۆنی هاوبەشی نێوان سوپای عێراق و پێشمەرگە دەست پێدەکات\nی مانگی دوازده ٠٨, ٢٠٢١\nلیوا عەبدولخالق تەڵعەت نوێنەری حکومەتی هەرێم لە فەرماندەی ئۆپراسیۆنە هاوبەشەكانی عێراق ڕایدەگەیەنێت ” وا بڕیارە ئەو بۆشاییە ئەمنیەی ناوچە جێناکۆکەکان بە دوو لیوا لیوایەک لە پێشمەرگە و لیوایەک لە سوپای عێراق پڕبکرێتەوە، بەڵام تا دروستبونی ئەم دوو لیوایە وا بڕیارە ئۆپراسیۆنی هاوبەشی نێوان سوپای عێراق و پێشمەرگە لەو ناوچانە دەست پێ بکات بۆ ئەوەش قسە لەگەڵ لایەنی پێشمەرگە لە هەرێم کراوە، ئەو ئۆپراسیۆنەش بۆ ئەوەیە کە ڕێگە بگرن لە بوون و هێرشەکانی داعش بۆ ئەو ناوچەیە نەک بنبڕکردن و کۆتایی هێنان،وتیشی” سوپای عێراق لەم بارودۆخەی ئێستای ناتوانرێت بڵێت هێرشی داعشی لە هەموو شوێنێک بنبڕ دەکات، مەبەست بنبڕ کردن نیە بەڵکو مەبەست هاوبەشی کردنە لەم بابەتەدا. ”\n” هۆکاری سەرەکی ئەو بۆشاییە ئەمنیە بۆ ڕووداوەکانی شانزەی ئۆکتۆبەر دەگەڕێتەوە ”\nلیوا عەبدولخالق تەڵعەت نوێنەری حکومەتی هەرێم لە فەرماندەی ئۆپراسیۆنە هاوبەشەكانی عێراق ڕایدەگەیەنێت” هۆکاری سەرەکی ئەو بۆشاییە ئەمنیەی ناوچە جێناکۆکەکانی نێوان عێراق و هەرێم بۆ ڕووداوەکانی شانزەی ئۆکتۆبەر دەگەڕێتەوە بە هۆی ئەو ڕووداوانەوە ئەو بۆشاییە ئەمنیە دروستبوو، ئەو بۆشاییە ئەمنیە بڕیاربوو بە دوو لیوا، لیوایەک لە سوپای عێراق و لیوایەک لە سوپای پێشمەرگە پڕبکرێتەوە بۆ ئەوەی هێزەکانی داعش یا هەر هێزێکی تر بە ئاسانی نەگەنە ئەو شوێنە تا زەفەر نەگەیەنن بەو ناوچەیە، بەڵام وەک دەزانرێت دروستکردنی دوو لیوا هەروەها ڕاهێنانیان و تێکەڵکردنی دوو لیوای سوپای عێراق و پێشمەرگە ئەوەندە شتێکی ئاسان نیە بە پێچەوانەوە کاتی دەوێت پێویستی بەوەیە هەموو شوێن و پێداویستییەکانیان بۆ دابین بکرێت. ”\n”بەدەر لەو دوو لیوایە، پێویستە سوپایەکی هاوبەشی عێراقی و کوردی دروست بکرێت ”\nلیوا عەبدولخالق تەڵعەت وتیشی” دەبێت ئێمە ئەو پێداویستییانە بۆ ئەو دوو لیوا هاوبەشە دابین بکەین ئنجا ئەم هێزانە دابەش بکرێت بۆیە بۆ دروستکردنی ئەو دوو لیوایە ماوەیەکی دەویست وە دواکەوت لە دروستکردنیان، لەبەرئەوە بەدەر لەم دوو لیوایە پێویست بە دامەزراندنی سوپایەکی هاوبەش لە پێشمەرگە و عێراق دەکات کە دروست بکرێن بۆ ئەو ناوچانە تا کاری دوو لیوا هاوبەشەکە تەواو دەبێت و دابەش دەکرێت بەسەر ئەو ناوچانەدا. ”\n” داعش نەک بە مەبەستی سەربازی بەڵکو بە مەبەستی سیاسی هێرش دەکاتە سەر ناوچە کوردنشینەکان ”\nلیوا عەبدولخالق زیاتر ڕونیکردەوە” بۆ فریاکەوتنی ئەو ناوچانە نەک بە تەنها دوو لیوای هاوبەش بەڵکو دەبێت بە زوترین کات هێزێکی هاوبەش ئۆپراسیۆنێکی هاوبەش لەو ناوچانە جێ بەجێ بکەن بە تایبەت لە ناوچە کوردنشینەکان، چونکە وا پێدەچێت داعش نەک بە مەبەستی سەربازی بەڵکو بە مەبەستی سیاسی هێرش دەکاتە سەر ئەو ناوچە کوردنشینانە بە مەبەستی چۆڵکردنی ئەو ناوچانە لە کورد، بۆیە وا بڕیارە بەم زووانە ئۆپراسیۆنی هاوبەشی سوپای عێراق و پێشمەرگە لەو ناوچانە بۆ کێوماڵکردنی داعش دەست پێ بکات. بۆ کۆنترۆڵکردنی ئەو شوێنانە، بەزوترین کات ئۆپراسیۆنەکە دەست پێدەکات کۆبونەوەی هاوبەش لە نێوان عێراق و پێشمەرگە کراوە. ”\nنوێنەری حکومەتی هەرێم لە فەرماندەی ئۆپراسیۆنە هاوبەشەكانی عێراق دووپاتیکردەوە” ئەوان(داعش) هەوڵدەدەن کورد وەدەرنێن لەو ناوچەیە، چونکە بونی کورد بە مەترسی دەزانن لەو ناوچەیە، جگە لەوەی بۆ ئەوەی ئەو چەکدارانە خۆیان بە ئاسانی هاتوچۆی تێدا بکەن”\nسەبارەت بەوەی بۆچی سوپای عێراق و پێشمەرگە لەسەرەتادا نەدەچون بەدەم خەڵکی ئەو گوندانەی داعش هێرشی بۆ دەکردن ؟\nلە وەڵامدا لیوا عەبدولخالق تەڵعەت وتی” ئەوە ڕێککەوتنە لە نێوان سوپای عێراق و پێشمەرگە، ئەو شوێنەی بۆیان دیاریکراوە ناتوانن لێی دەربچن، ئێستا کۆبونەوەکە کراوە ماوەتەوە ئۆپراسیۆنە هاوبەشەکە ئەنجام بدرێت. ”\n”مەترسییەکان و داعش ڕۆژ بە ڕۆژ لە زیادبووندان ”\nلیوا عەبدولخالق دەشڵێت” هیچ کاتێک مەترسییەکانی داعش کۆتایی نەهاتووە، داعش تەواو نەبووە تا مەترسی کۆتایی بێت، نەخێر مەترسییەکان و داعش ڕۆژ بە ڕۆژ لە زیادبووندان. ”\nبە بڕوای ئەو بەرپرسە سەربازییە لەم کاتەدا چارەسەر ئەوەیە کە ڕێگە بگرن لە بوون و هێرشەکانی داعش بۆ ئەو ناوچەیە نەک بنبڕکردن و کۆتایی هێنان،وتیشی” سوپای عێراق لەم بارودۆخەی ئێستای ناتوانرێت بڵێت هێرشی داعشی لە هەموو شوێنێک بنبڕ دەکات، مەبەست بنبڕ کردن نیە بەڵکو مەبەست هاوبەشی کردنە لەم بابەتەدا. ”\nدەقی ڕاپۆرتێک لەوبارەوە Dec 8-021


له‌لایه‌ن: محەمەد ڕزگار - به‌روار: 2021-01-17-18:21:00 - کۆدی بابەت: 1392\nئەمە ناوچەیەکی لە شێوەی سێگۆشەیەک دەکەوێتە ڕۆژئاوای ئۆقیانووسی ئەتڵەسی، سەرە باکووریەکەی لە دورگەی بەرمۆدایە و، ڕۆژئاواییەکەی لە نیمچە دورگەی فلۆریدای ئەمەریکاییە و، باشووریەکەشی لە دورخەی پۆرتۆیکۆیەوەیە. سێگۆشەی بەرمۆدا کە هەمیشە بە ناوی سێگۆشەی نەگریس ناسراوە، ڕووداوەکانی ئەم ناوچەیە چەندین چیرۆکی شێواوی لێێکەوتووەتەوە کە هەندێ کەشتی و فڕۆکەکانی تێدا گووم بووە.\nئیدی یەکەمین ڕووداو کەناوبانگە بەدەکەی سێگۆشەی بەرمۆدای ئاشکرا کرد، ئەوە بوو پۆلێک لە پێنج فڕۆکەی مەشقی ئەمەریکایی پێکهاتبوو و ١٤ کەسی هەڵگرتبوو لە کانوونی یەکەمی ١٩٤٥ بزر بوون و لە دویا ئەویش زنجیرەیەک لە هێمای دنەگی بەهاناهاتنیان بۆ ڕەوانەکرا و ئینجا فڕۆکەیەکی وشکاوی ڕەوانە کرا تاکو بە دوای پۆلە گومبووەکەدا بگەڕێت بەڵام ئەویش بزربوو و هیچ زانیارییەکی لێ نەزانرا.\nلە دوای ئەم ڕووداوە لە ناوچەکە چەندین فڕۆکە و کەشتی گوومبوون، لەمانە فرۆکەیەکی نەفەرهەڵگر ٣٢ کەسی هەڵگرتبوو لە ساڵی ١٩٤٨ بزربوو و فڕۆکەیەکی دیکەی نەفەرهەڵگر ٥٣ کەسی هەڵگربوو و لە ساڵی ١٩٥١ بزربوو و فڕۆکەیەکی دیکەی نەفەرهەڵگر ٢٧ کەسی هەڵگرتبوو و لە ساڵی ١٩٨٤ بزربوو و کەشتی نەوتبەر کە ٣٩ کەسی لەسەر بوو ساڵی ١٩٦٣ بزربوو و ژێردەریاییەکی ئەمەریکیی کە بە وزەی ئەتۆم کاری دەکرد ساڵی ١٩٦٨ گومبوو و هەرگیز شوێنەواری نەدۆزرایەوە.\nهەندێ شیکەرەوەکان پاساو بۆ هۆی ئەم ڕووداوانە دێننەوە کە لە ئەنجامی هەڵەی هونەری نێو فڕۆکە یا کەشتییەکان بووە، یا لەبەر کەمی شارەزایی فڕۆکەوان یا کەشتییەوانەکان بووە، یا کەشوهەوا خراپ بووە، هەروەها شیکەرەوەکان ئەمە دوپات دەکەنەوە کە ژمارەی ئەم ڕووداوانە ئاسایی بووە و لەوانەیە لە هەر ناوچەیەکی دیکە بوایە ئەمانە ڕوویان دەدا.\nبابه‌ته په‌یوه‌ندیداره‌كان به : سێگۆشەی بەرمۆدا\nسەرما و تاریکی بنی دەریا


ئیمانۆیل ماکرۆن، سەرۆکی فەرەنسا، سەبارەت بەو هێرشەى کە دوێنێ گەنجێک لەسەر شەقام کردیە سەرى ڕایگەیاند، ڕووداوەکە روداوێکی کەسی بوو و پرسەکە ئەوەند گەورە نییە و ئەوە ناهێنێت سەرنجی بخرێتە سەر، وتیشی، لەفەرەنسا مافی دەربرینی رای ئازاد ودیموکراسی هەیە، بەڵام ڕێگە نادەین ڕەگەزپەرستان بەملهوڕی و گەمژەیی ئەو دیموکراسییە ناشرین بکەن".\nئیمانوێل ماکرۆن (9ی حوزەیرانی 2021)بەمیدیاکانی وڵاتەکەی ڕاگەیاند "رووداوەکە رووداوێکی کەسی بووە و پێویست ناکات سەرنجی زۆری بخرێتە سەر، ئەرکی لەوە گەورەتر و زیاترمان لەسەرشانە جێبەجێی بکەین کە گرنگترە و پەیوەندییان بە ژیانی خەڵکەوە هەیە".\nئاماژەی بەوەش کرد "لەفەرەنسا مافی دەربڕینی رای ئازاد و ئازادی دەنگدان و فرەیی و دیموکراسی هەیە، بەڵام ناکرێت رێگە بدرێت رق و توندوتیژی بڵاوبکرێتەوە چ بە قسە یان بە کردار، ڕێگە نادەین ڕەگەزپەرستان بەملهوڕی وگەمژەیی ئەو دیموکراسییە ناشرین بکەن".\nئەوەشی وتووە "پاش زلـەکە بەردەوام بووم لەتەوقەکردن لەگەڵ ئەو کەسانەی نزیک بوون لەو گەنجەوە و وێنەم لەگەڵ گرتن، من بەردەوام دەبم لەکارەکەم و هیچ شتێک رامناگرێت".\nلای خۆشییەوە پۆلیسی فەرەنسا لەبارەی ڕووداوەکەی دوێنێوە ڕایگەیاند "دوو کەس پلانیان بۆ هێرشکردنە سەر سەرۆک دارشتووە، ئەوەی زلەکەی داوە لەماکرۆن ناوی "دامایال تارال"ە و کەسی دووەمیش ناوی "ئارتێر"ه و تەمەنی 28 ساڵە لەکاتی پشکنینی ماڵەکەیدا کتێبەکەی هتلەریان دۆزیوەتەوە بەناوی" خەباتەکەم"ه کەباس لەژیانی خۆی و سەرهەڵدانی "ڕەوتی نازیییەکان دەکات".\nدوێنێ (سێشەممە) پاش ئەوەی ئیمانویل ماکرۆن، سەرۆکی فەرەنسا، چووە ناو هاوڵاتیانەوە،گەنجێک پاش ئەوەی تەوقەی لەگەڵدا کرد، زلەیەکی توندی لێدا، ئەوەش کاردانەوەی زۆری بەدوای خۆیدا هێنا.


لۆگۆی دۆج، چۆن بەم شێوازەی ئێستا گەیشت؟ – ئۆتۆمبێل\nسەرەتاپرۆفایللۆگۆی دۆج، چۆن بەم شێوازەی ئێستا گەیشت؟\nئۆتۆمبێلدۆجسلایدەرپرۆفایلرێبەری ئۆتۆمبێلهەواڵ 2019/07/07\nلە بەرواری 2019/07/07 لە 10:35 am\nلۆگۆی كۆمپانیای دۆج، لە ئێستادا ناسراوترین و بەربڵاوترینە و هاوشانی لۆگۆی بەرهەمی كۆمپانیا بەناوبانگەكان لە درەوشانەوەدایە.\nسەری بەرانێك، ئێستا ئەو لۆگۆیەیە كە كۆمپانیا پاش ساڵانێكی زۆر لە بەرهەمهێنان پێی گەیشتووە، بەڵام لە بنەڕەتدا ئەم لۆگۆیە شێوازی جۆراوجۆری هەبووە.\nدۆج لە سەرەتادا، لۆگۆكەی هەڵگری ناوی دامەزرێنەرانی كۆمپانیاكە بوو، بەڵام لە ساڵی 1920 كاتێك كۆمپانیای كرایسلەر كاری بەرهەمهێنانی كۆمپانیاكەی سەرپەرشتی كرد، لۆگۆی دۆج بوو بە پیت، كە ئاماژە بوو بۆ پیتی D ی ئینگلیزی و ناوی “دۆج”.\nلە نێوان ساڵانی 1955 – 1962 لۆگۆی دۆج بووە ڕەمز .\nلە ساڵی 1962 – 1976 لۆگۆیەكی نوێ بە بەرگی دۆجدا كرا،كە هاوشێوەی كڵاوەیەكی مووشەكی بوو.\nلە ساڵی 1982 – 1992 جارێكی دیكە لۆگۆی دۆج گۆڕانكاری بەسەردا هات و بوو بە ئەستێرەی كرایسلەر.\nساڵی 1992 كۆمپانیای دۆج جارێكی دیكە گۆڕانكاری لە لۆگۆكەیدا كرد، ئەمجارە سەری بەرانێك بوو بە ڕەمزی بەرهەمەكانی كۆمپانیاكە و لە گرنگترین بەرهەمەكانیشی كە دۆج RAM بوو، لە ساڵانی 1993 -2010 بەم لۆگۆیە خرانە بازاڕەكانی جیهان و بوونە ناو ناوبانگێكی گەورە بۆ كۆمپانیاكە.\nبە پێی وتەی بەرپرسانی كۆمپانیای دۆج، ئەم لۆگۆیە هیمایە بۆ تواناو دەسەڵات و تێپەڕاندنی ترس و توانا.\nلەگەڵ سەری بەرانەكەدا، دۆج ئێستا لۆگۆیەكی دیكەشی هەیە كە تایبەتمەندییەكی گەنجانەو وەرزشی هەیە و بە شێوەی نوسینە.\nرۆڵز رۆیس، رایس ئێگڵ VIII بەرهەم دەهێنێت


بۆ شۆڕش دژی دەسەڵاتی كوردی ڕوونادا؟ - پەرەگراف\nبۆ شۆڕش دژی دەسەڵاتی كوردی ڕوونادا؟\nدەسەڵاتی پاوانخوزای كوردی لە ماوەی چارەكە سەدەی حوكمڕانیدا، هاوشێوەی حزبە چەپەكانی سەردەمی سۆڤێت، توانیویەتی هەژموونی خۆی بەسەر سەرجەم جومگەكانی كومەڵگادا بسەپێنێت، بەمشێوە ناشرینە درێژە بەحوكمڕانی سەقەتی بدات، كە لە ئەنجامدا بۆتەهۆی دروستبوونی چەندین مافیاو چەتەی بۆین باخ لەملی بەناو سیاسی كە ئەم كەسانە سامانی سەرزەوی‌و ژێرزەوی‌و تەنانەت ئاسمانی هەرێمی كوردستانیشیان فرۆشتوە.\nئەم كۆمەڵە كەسانەی كە سیاسەت دەكەن لەم هەرێمەدا نەبوونایە، لە هەر وڵاتێكی تر بوونایە بەمشێوەیە ئیدارەدانی خراپی دەسەڵاتیان بكردایە زۆردەمێك بوو لە دەسەڵات هێنرابوونە خوارەوە، بەڵام چەند هۆكارێك وایكردووە شۆڕش دژی دەسەڵاتی كوردی ڕوونەدا، كە ئەمە بەشێك لەو هۆكارانەن:\nیەكەم: بەریەككەوتنی نێوان نەوەكان، مەبەستمە بڵیم كوردستان دابەشبووە بەسەر دوونەوەدا، نەوەیەكیان پیرەكانن، كە سەردەمی دەسەڵاتی بەعسیان دیوە، ئەم نەوەیە دەسەڵاتی كوردی هەرچۆنێك حوكمڕانییان بكات پێی ڕازین، چونكە تێگەیشتنی ئەمان بۆ حوكمڕانی ئەوەندەیە، كە دەڵێن ئەگەر دەسەڵاتی كوردی نانیشمان نەداتێ‌و سادەترین مافیشمان نەبێ هەرباشترە لەدەسەڵاتێكی تر.\nجگە لەم دوو حزبەی كە حوكمڕانن و شكستیان هێناوە لە ئیدارەدانی ڕێكوپێكی هەرێمی كوردستان كەسیتر بە شایستە نازانن، هێرشی توند دەكەنەسەر ئەوگەنجانەی كە هەر بۆچوونێكی جیاواز بڵێن. ئەم نەوەیەی كۆمەڵگا هەرگیز لەوە تێناگا كە مرۆڤێكی ئازاردراو ئیهانەی پێكرا لەكاتی داواكردنی مافەكانیدا لەلایەن كەسێك بە كڵاشی هەورامی‌و بە زمانی كوردی ئازاربدرێ هیچ جیاوازیەكی نیە لە كەسێك لە ژێر عەگالی عەرەبی یان خاوەن ڕیشێكی هاوشێوەی خومەینی یان جەندرمەیەكی تورك ئازاربدرێ.\nدووەم: تۆڕی كومەڵاتی فەیسبوك، ئەم تۆڕە لە سەرەتایی سەرهەڵدانی شۆڕش لە وڵاتە عەرەبیەكان لەسەرەتای ساڵی 2011، وەك داینەمۆی شۆڕش دەناسراو دەبووە شوێنی كۆبوونەوەی ناڕازیەكان، بەڵام لە هەرێمی كوردستان تۆڕی كومەڵایەتی فەیسبوك بۆتە شوێنی خاڵی بوونەوەی زۆربەی دەنگە توڕەكان، ئەگەر تەنها یەكجار بچیتەناو ئەم تۆڕەوە تێدەگەیت كە چەند دەنگی ناڕازی زۆرە، بەڵام بەجنێوێك توڕەبوونی خۆی خاڵی دەكاتەوە لەدەسەڵات، ئەمە جگەلەوەی بەشێكی تری خەڵك لەناو ئەم تۆڕە كۆمەڵایەتیە بێ ئومێدبوونێكی وا چۆتە ناخیانەوە گەورەترین كارەساتیش ڕووبدات ئەوان هەرخەریكی نوكتەو قسەی خۆیانن‌و بێ باكن لەوەی چی ڕوودەدات.\nسێیەم: مشەخۆركردنی تاكەكانی كۆمەڵگا، ئەم جووت حزبە لە ماوەی ڕابردوودا توانیویانە كۆمەڵێكی زۆر لە خەڵكی لە ڕێگای حزبەوە بكەن بە خاوەن موچەو ئیمتیازی بەردەوامی پێبدەن كە لە دەرئەنجامدا بووەهۆی دروستكردنی چینێكی تووتی ئاسا كە تەنها گوێچكەكانی فەرمانەكانی حزب دەبیستێت، لەئێستادا بوونەتە بارێكی گەورە بەسەر حكومەتەوەو هەرگیز حزب ڕێگەنادات موچە و ئیمتیازەكانیان كەمبكرێتەوە.\nچوارەم: ڕاگەیاندن، حزبەكانی دەسەڵات لەماوەی ڕابردوودا سەدان كەناڵی بیسراو، بینراو، خوێنراویان دروست كردوە، كە هەردەم بانگەشەكارێكی چاك بووە بۆ دەسەڵاتی حزبیی خۆسەپێن، كە هەردەم و لەكاتی دروستبوونی هەردەنگێكی ناڕازیدا لەسەر شەقام بووبێت یان ڕۆشبیرێك‌و كەسێكی ئاینی بووبێت، ئەم دەزگایانە زۆر بە نابەرپرسانە مامەڵەیان كردوەو دەیكەن و هەرچی تۆمەتی ئەخلاقی و ناشرین و نازناوی خیانەتیان داونەتە پاڵ، هاوكات بە شێكی دیاری كۆمەڵگای كوردی ناهۆشیارن لەژێر كاریگەری ئەم ڕاگەیاندنەدان.\nپێنجەم: نەبوونی حزبێكی خاوەن جورئەت، ئەو هێزانەی تری ناو گۆڕەپانی سیاسەت كە ئامادەییان هەیە بەشێكیان بوون بە دووكانی سیاسی و خاوەنی بڕیاری خۆیان نین و بەشێكی تریشیان تاڕادەیەك تێوەگلاون لە خراپ ئیدارەدانی هەرێمی كوردستان و بەشداربوون لە بردنی سامانی گشتی، كە ئەمەش وایكردوە لەكاتی ڕەخنەگرتن یاخود هەوڵدان بۆ جوڵانی شەقام خێرا لەلایەن ڕاگەیاندنە حزبیەكانەوە هەموو مەلەفی ڕابردویان هەڵبدرێتەوە. هەربۆیە دەسەڵاتی كوردی بەردەوام دەبێت چونكە كۆمەڵگای كوردی خاڵییە لە هێزێكی بە جورئەت كە سەركردەكانیان و كادیرەكانیان لەسەر شەقام بن و داوای مافی فەوتاوی چارەكە سەدەی ڕابردووی هاوڵاتیان بكەنەوە.


بۆ دەبێ دارچینی بخۆین؟\n15/7/2021 06:14 PM\nدارچینی لە ئەوروپای سەدەکانی ناوەڕاستدا بە یەکێک لە بەهاراتە گرانباییەکان دەهاتە ئەژمار و تەنیا دەوڵەمەندان دەیانتوانی بەکاری بێنن. بەڵام ئەمڕۆ دارچینی لە چێشتخانەی هەموو ماڵێکدا هەیە. ئەم بەهاراتە بەتامە تەنها بۆ ئەوە نییە کە لە کەیک و شیرنەمەنییەکانی زیاد بکەین بەڵکوو زۆر سوودی دیکەشی هەیە کە لە درێژەدا ئاماژەیان پێدەکەین.\nبەرگیری لە دەرکەوتنی زیپکە دەکات: دارچینی تایبەتمەندیی دژەمیکرۆبی هەیە و بۆ چارەسەرکردنی زیپکە بەسوودە چونکە ئەو بەکتریا و ڤایرۆسانەی هۆکاری زیپکەن لەناو دەبات.\nبەرگیری لە دەرکەوتنی نیشانەکانی پیری دەکات: رادیکاڵە ئازادەکان لەوانەیە هۆکار بن بۆ پیربوونی خێرای پێست و ئەمەش رێگە خۆش دەکات بۆ چرچبوونی روخسار و دەست و ئەندامەکانی دیکەی جەستە. دارچینی هۆکارە بۆ بەرهەمهاتنی کۆلاژن، واتە ئەو مادەیەی کە گەنجێتی پێست دەپارێزێت.\nرەنگی پێست یەکپارچە دەکات: دارچینی هۆکارە بۆ بەرزکردنەوەی سووڕی خوێن و ئوکسیجەن لە پێستدا و بەم جۆرە پەڵە پێستییەکان لەناو دەچن و رەنگی پێست یەکپارچە دەبێت.\nدژە ورووژانە: ورووژان یارمەتی جەستە دەدات میکرۆبەکان لەناو ببات بەڵام ئەگەر ئەم ورووژانە لە ئەندامەکانی جەستەدا روو بدات، مەترسیدارە. دارچینی دژە ورووژانە و تەنانەت دەتوانێ ئاوسانەکانی جەستە کەم بکاتەوە.\nمەترسیی تووشبوون بە نەخۆشییەکانی دڵ کەم دەکاتەوە: لە توێژینەوەیەکدا کە لەسەر مشک ئەنجام دراوە دەرکەوتووە کە مشکەکان پاش ١٢ هەفتە بەکارهێنانی دارچینی، کێشیان دادەبەزێت. ئەمە لە حاڵێکدا بووە کە مشکەکان خواردنی چەوریشیان خواردووە.


کەنەکە پیرۆزبایی جەژن لە گەلانی ئیسلام دەکات | ROJnews\nدووشەممە, 3 يون 2019 - 12:55\nبە بۆنەی هاتنی جەژنی ڕەمەزانەوە، کۆنگرەی نەتەوەیی کوردستان- کەنەکە، پەیامێکی بڵاوکردەوە.\nلە پەیامەکەدا هاتووە: ئێمە دیسان جارێکیترو جەژنێکیتر لە دۆخێکی ئاڵۆزدا دەکەین، لە باکور و باشوورو رۆژاوا هێرش بۆ لەناوبردنی گەلی کورد بەردەوامە، دەوڵەتی تورکیا دوای داگیرکردنی عەفرین رووی هێرش و داگیرکاریی کردووەتە باشووری کوردستان، لە ڕۆژهەڵاتیش دۆخێکی ئاڵۆز هەر بەردەوامە، لە بەرامبەر ئەم هێرش و داگیرکارییەدا، شەڕی ئازادی و بەرخۆدانی گەلی ئێمە بە هەموو شێوەیەک بەردەوامە.\nهەروەها هاتووە:"چ سەمەرەیەکە! ئەوەی لە جەژنی ڕەمەزاندا هێرش دەکاتە سەرمان، نەک هەر خۆی بە موسڵمان دەزانێت، بەڵکو خۆی وەک سەرۆک و ڕابەری موسوڵمانان لە قەلەم دەدات، رۆژی جەژن لەبەردەمی کامێراو سەر تەلەفزیۆن دەردەکەوێت و دەڵێت 'موسوڵمانی درووست و خێرخواز ئێمەین'، بەم درۆو دەلەسانە و بە خۆشاردنەوە لەژێر پەردەی ئایندا، خواستی ناڕەواو نامرۆڤانەی خۆی بەسەر گەلی ئێمەدا دەسەپێنێت".\nلەو پەیامەدا، کەنەکە ئاماژە بەوە دەکات، گەلی کورد لە هەرچوار پارچەی کوردستان و لە هەموو شوێنێکیتر، ئەو خەڵکەی جاران نین و ئێستا هۆشیارەو لە ناو تێکۆشانێکی نەتەوەیی دیموکراتیی سەردەمیدایە "ئیدی نە دەرۆزەکەری بەردەرگای زۆردارانەو نە بەو درۆیانە دەخەلەتێ و نە ژێردەستیش قبوڵ دەکات، ئیدی هیوای بە خۆی و ڕێبەرایەتی خۆی و تێکۆشانی خۆی هەیە".\nلە کۆتایی پەیامەکەدا کەنەکە ڕایگەیاندووە: ئێمە بەهیواین لەو بڕوایەداین کە گەلی کوردستان لە دەرفەتێکی نزیکدا بە ئارامی و ئاشتی و ئازادیی، جەژن و ئاهەنگی شادیی دەگێڕێت، بەم بۆنەیەوە جەژنی رەمەزان، سەرەتا لە زیندانیان و جەنگاوەرانی ئازادی، لە گەلی کوردستان و تەواوی جیهانی ئیسلامیی پیرۆزدەکەین.


شانۆنامه‌ی(چاوه‌ڕوانیی)و نوێ بوونه‌وه‌ی شانۆ – Denegkan\nشانۆنامه‌ی(چاوه‌ڕوانیی)و نوێ بوونه‌وه‌ی شانۆ\nbydawan\tMay 4, 2009\tشانۆ\nپێشکه‌شه‌به ڕۆحی هونه‌رمه‌ندانی جوانه‌مه‌رگ(دڵشاد مه‌ریوانی،ماجیدی حه‌مه جوان،حسێن قه‌ره‌داغی،ئه‌ریوانی عومه‌ر ده‌وڵه‌ت)\n(ڕه‌نگه ئه‌وه‌ی ئێمه‌ی شێت،بۆی ژیاوین،له خه‌یاڵێک زیاتر نه‌بوو بێ)1\nهونه‌ری شانۆ وه‌ک هه‌موو هونه‌ره‌کانی تری دونیای هونه‌ره‌جوانه‌کان،هه‌ڵگری دونیایه‌ک دیرۆکی ته‌فسیر و میتۆدی جیاوازه،ده‌بێت به‌سه‌لیقه و سه‌نگیینه‌وه،باسی جیدی و شیکاری له‌سه‌ر بکه‌ین و گه‌ڕانه‌وه بێت بۆ ئه‌زموونه ناوداره‌کانی دونیای شانۆ جیهانیه‌کان،واته پێویست ده‌کات وابه‌سته بین،به قوتابخانه به‌ناوبانگ و ئه‌زموونه‌کانی دونیای شانۆوه،له‌سه‌رده‌مه‌کانی دێرینه‌وه تاکو ئێستای هونه‌ری ده‌رهێنانی(چاوانی)که ده‌رهێنه‌ره‌کانی ڕۆژئاوا به‌گشتی و سویدییه‌کان به‌تایبه‌تی نمایشی تازه‌و ده‌گمه‌ن کاری له‌سه‌ر ده‌که‌ن،له‌هه‌مان کاتیشدا خوێنه‌نده‌وه‌ی تازه و ڕوانینی سه‌رده‌میانه‌ی بۆ ڕێکده‌خه‌ن،تاکو هونه‌ری شانۆ بۆ هه‌میشه له به‌رزیدا بمێنێته‌وه،دوور له ده‌ست تێوه‌ردانی ده‌سه‌ڵات و ئایدۆلۆژیاو نزیک له‌ئاینده‌و ڕابووردو،میلان کۆندێرا ووته‌نی(هه‌موو ڕابردوویه‌ک ده‌توانرێ ده‌رهێنرێته‌وه.2)که‌وابێ ڕۆژئاوا و سویدییه‌کان خاوه‌نی خوڵقێنه‌ری ئه‌و هونه‌ره مرۆڤدۆستانه‌ن که‌ده‌کرێ هه‌موو مرۆڤه‌کانی تری سه‌ر ئه‌م تۆپه زه‌وییه له دوورو نزیک به ته‌ماشای جیاواز و به شیکاری جیاوازه‌وه خوێندنه‌وه‌ی بۆ بکه‌ن،چونکه ئه‌وان کۆد و دیزاینی تریان هه‌یه بۆ شانۆ،دوور له‌عه‌قڵه ته‌قلیدیه‌کانی دونیای دیماگۆگی،که‌بۆ خۆی ئه‌م داهێنان و کلیله تازانه سه‌دان خوێندنه‌وه‌ی زانستییان بۆ کراوه،شانۆ بۆ خۆی دونیایه‌که له‌مانا دروسته‌کانی دیوی ناوه‌وه‌ی ژیانی مرۆڤه‌کان و خوڵقاندنی زمان و واتا،که‌ناکرێ له‌م هه‌موو داهێنان و دونیا بینینیه‌ی شانۆ بێده‌نگ بین و خوێندنه‌وه‌ی بۆ نه‌که‌ین،کاتێکش خوێندنه‌وه‌مان بۆ کرد ده‌بێت دوور که‌وینه‌وه له بۆچوونی ئه‌ڤینچاری و سۆزداری،یان خۆخه‌ڵه‌فاندن به قسه باوه‌کانی ده‌ره‌وه‌ی شانۆ و ده‌قه زیندووه‌کانی شانۆ،خوێندنه‌وه بۆ نمایشه شانۆییه‌کان به‌ته‌نیا قسه کردن نییه له‌سه‌ر جوڵه و ئه‌کته‌ر و ڕووناکی و سیناریۆ،به‌ڵکو به‌ر له‌هه‌ر شتێک قسه‌کردن و شیته‌ڵکارییه به‌ناو فیکر و ئه‌زموونه‌کان(پاولۆ کیۆلیۆ)ووته‌نی(بڕوام وایه که ئێمه له‌گه‌ردوونێکی ڕه‌مزیدا ده‌ژین،هه‌ر شتێکیش بگرین بریتییه‌له جیهانێک له ڕه‌مز.3)کاری شانۆیش بۆخۆی دونیایه‌که له ڕه‌مز و داهێنان،که مرۆڤی به‌سه‌لیقه ده‌کارێ به زووی هه‌ستیان پێبکات و سوود له ئه‌زموونه‌کانی وه‌ربگرێ و خوێندنه‌وه‌ی جیدیان بۆ بکات.وه‌ک کاره تازه و پڕله سیحریه‌که‌ی هونه‌رمه‌ند(کامه‌ران ڕه‌ووف)که توانی بۆ جارێكیترو له نمایشێکی تردا شانۆ له‌و خه‌ساندنه قووتار بکات که ماوه‌یه‌کی پان و به‌رینه خه‌سێنراوه،هۆی خه‌ساندنی شانۆ له ئێستادا،بڵاوبوونه‌وه‌ی ئه‌و ته‌وژمه ته‌کنۆلۆژیاییه که شانۆکاران ناتوانن خۆیان له‌گه‌ڵ سه‌رده‌می ته‌کنۆ‌لۆژیادا بگونجێنن و سوود له‌ده‌سکه‌وته گرنگه‌کانی وه‌ربگرن،ده‌توانین بێژین که ته‌کنۆ‌لۆژیا به‌ته‌نیا زیانی نه‌بووه له به‌رامبه‌ر شانۆدا،به‌ڵکو گشت بواره‌کانی ئه‌ده‌ب و هونه‌ری توشی ئیفلیجی و لاسایی نه‌زانانه کردووه،ئه‌گه‌ر بێتوو ئه‌م ته‌وژمه به‌نه‌زانی تاقی بکه‌ینه‌وه،ئه‌وا دونیای ته‌کنۆ‌لۆژیا هه‌موو که‌ره‌سه جوانه‌کانی ئه‌ده‌ب و هونه‌ر له‌گه‌ڵ خۆیدا قووت ده‌دات و،ئه‌و کات گیرۆده ده‌بین به‌ده‌ست سه‌رده‌می کرانه‌وه‌و ناتوانین داهێنان به‌مانا دروستییه‌که‌ی چێبکه‌ین(کارڵ پۆپه‌ر)ووته‌نی(ڕه‌خنه‌گرتن له ته‌کنۆلۆژیا نه‌ک هه‌ر کارێکی خراپ نییه،به‌ڵکو زه‌رروره‌تێکی حاشاهه‌ڵنه‌گره.4)وه‌ک ئه‌وه‌ی ئێستا خوڵقاوه‌و جگه‌له چه‌ند تێکستێکی باش که هه‌موومان پێیان ئاشناین،زووربه‌ی چاپه‌مه‌نییه‌کانی ئێره پڕه له‌تێکستی لاواز و ناتوانین چاومانی له‌ئاستدا بنووقێنین،هۆکه‌شی ده‌گه‌ڕێته‌وه بۆ ئه‌و وه‌زیفه کاڵفامیه‌ی که به‌شێکی زۆری دونیای ڕۆشنبیری ئێمه‌ی توشی زۆر گووتن کردووه،که‌ڕه‌نگه بواره‌کانی موزیک و چاپکردنی دیوانه شیعر،باشترین نموونه‌ی ئه‌م باسه‌مان بێت،به‌ڵام به‌جۆرێک له جۆره‌کان ئه‌وه‌ی خواستی مشت و مڕی ئه‌م باسه‌مان بێت،ئه‌و داهێنانه ده‌گمه‌نه بوو که هونه‌رمه‌ند(کامه‌ران ڕه‌ووف)له شانۆنامه‌ی(چاوه‌ڕوانیی)نیشانیداین،ده‌توانم بڵێم یه‌کێک له‌زه‌نگه ده‌گمه‌نه‌کانی شانۆ بوو له سلێمانیدا و به‌ئاشکرا پێی ووتین،شانۆ خاوه‌نی ئه‌م ئه‌زموونه‌یه نه‌ک لاسایی و خۆهه‌ڵواسین به ده‌قه کاڵه‌کاندا،که بینه‌رو ڕه‌خنه‌گر تووشی گومان بکات له‌به‌رامبه‌ر داهێناندا،وه‌ک هه‌موومان ده‌زانین که شانۆنامه‌ی(له چاوه‌ڕوانی گۆدۆ)دا هه‌ردوو بونه‌وه‌ری سه‌ر شانۆ چاوه‌ڕوانیی کائینێکن که قووتاریان بکات له چاوه‌ڕوانیی،هه‌رچه‌نده ئه‌م شانۆنامه‌ییه به‌سه‌دان ته‌فسیری بۆکراوه،که هه‌ر یه‌کێک له‌وشیکارییانه قسه‌و باسی زۆری له‌گه‌ڵ خۆیدا هێناوه‌ته سه‌ر زاران،به‌ڵام کاتێک(سامۆئیل بێکت)خۆی قسه ده‌کات به‌ئاشکراو بێ توێکڵ پێمان ئێژێت(کاتێ له چاوه‌ڕوانیی گۆدۆدام ده‌نوسی نه‌بیرم له مه‌سیح و نه له خواو نه‌له هیچ که‌س نه‌کردۆته‌وه.5)ڕاستگۆیی بێکت ده‌مانخاته به‌رده‌می کۆمه‌ڵێ پرسیاری زۆر گرنگه‌وه،ئه‌ویش ئه‌و مۆڕاڵه ته‌ندروسته‌ی بێکته که ڕاشکاوانه هه‌موو ئه‌و خوێندنه‌وانه‌ی که له‌دوای بێکته‌وه کراون،زووربه‌یان به‌پێی میزاج و شێوازی ده‌رهێنان قسه‌یان له‌سه‌ر کردووه،نه‌ک له‌ڕووی فیکرو ڕاستگۆیی سامۆئیل بێکته‌وه،سه‌یره بێکت خۆی ده‌ڵێ گۆدۆ هیج که‌سێک نییه واته نه(خوا،شه‌و،ژن،ڕۆژ،خه‌ون،ئازادی،ئاسووده‌یی،مه‌سیح)هتد،به‌ڵکو ته‌نیا ئه‌و کارئه‌کته‌ره‌یه که(ستراگۆن و ڤلادیمێر)چاوه‌ڕوانین،به‌بڕوای من بێکت به‌ته‌نیا چاوه‌ڕوانیی خودی خۆیه‌تی،چونکه کاتێک شانۆنامه‌یی له‌چاوه‌ڕوانیی گۆدۆی نووسیوه بێکت له فه‌ره‌نسا بووه‌و ئه‌م شانۆنامه‌یه‌شی له‌و ساته بێزاریانه‌دا نووسیوه،که ته‌نیایی توشی نائومێدی کردووه له‌ئاست ژیان و مردندا،که‌وابێ بێکت چاوه‌ڕوانیی خودی تارماییه‌که‌ی بێکت خۆیه‌تی،نه‌ک ئه‌و هه‌موو خورافاته‌ی که بۆی دروست کراوه،وه‌لێ کاتێ هونه‌رمه‌ند کامه‌ران ڕه‌ووف شانۆنامه‌ی چاوه‌ڕوانیی نمایش کرد،هه‌ر له‌سه‌ره‌تاوه به کۆمه‌ڵێ کۆد و دیزاینه‌وه هاته سه‌ر شانۆ و بینه‌رانی خسته دونیای بیرکردنه‌وه‌وه،به جۆرێک که هه‌موو کۆده‌کانی خسته‌ڕوو،به‌ڵام پێی نه‌ووتین ژماره‌ی کۆده‌کان چه‌ندن و چۆن ده‌توانین کۆده‌کان بشکێنین و بیانکه‌ینه‌وه،بۆ نموونه ئه‌و پیته لاتینیانه‌ی که له‌سه‌ر ته‌ختی شانۆ داینابوون(W.?.X)ئه‌م هێماو ڕه‌مزانه هه‌ر یه‌که‌یان خاوه‌نی نمایشی تایبه‌ت به خۆیان هه‌بوو،که بینه‌رانی نمایشه‌که به ووردی تێیان ده‌ڕوانی،هونه‌رمه‌ند کامه‌ران ڕه‌ووف ده‌یه‌وێت به کۆدی(W)پێمان بڵێت هاوڕێیان زوویر مه‌بن،ئه‌گه‌ر هه‌ر یه‌کێکمان خۆمان به ده‌لیلی که‌سی نوخبه و خاوه‌ن میتۆد زانی،ده‌بێت له‌و ڕاستییه‌ش هه‌ڵنه‌یه‌ین که هه‌ر هه‌موومان له‌پشتی خودی خۆمانه‌وه هه‌ڵگری ئه‌و پاشه‌رۆکه‌ین،که نابێت له ئاستیدا لووت به‌رزبین و خۆمان به سوپه‌رمان بزانین له به‌رامبه‌ر شانۆ و ژیاندا،یان به هه‌رسێ پیته‌که واته(X.?.W)پێمان ده‌ڵێت(هاوڕێیان به‌خێربێن بۆ ئه‌و پرسیارانه‌ی که ساڵعه‌یامێکه وه‌ڵامه‌کانیان له‌لایه‌ن ئایدۆلۆژیاو ده‌سه‌ڵاتی نه‌زانه‌وه به‌نه‌خێر وه‌ڵامیان دراوه‌ته‌وه)واته پێمان ده‌ڵێت ئێره مه‌مله‌که‌تی پرسیار و وه‌ڵامه دروسته‌کان نییه،هه‌ر کائینێکیش وویستی پرسیار بکات،ئێمه‌ی ده‌سه‌ڵات به پیتی(X)وه‌ڵامی ده‌ده‌ینه‌وه،یه‌کێک له کۆده زیدووه‌کانی هونه‌رمه‌ند کامه‌ران ڕه‌ووف،ڕاخستنی فه‌رشی سوور و یاری که‌غه‌ز بوو،که ئه‌م داهێنانه له ده‌قه‌که‌ی(بێکت)ابوونی نییه،به‌ڵکو ئه‌وه(کامه‌ران ڕه‌ووف)ه دێت و بیرمان دێنێته‌وه‌و نیشانمان ده‌دات،که حیزب و ده‌سه‌ڵات له‌م ووڵاته‌دا،نه‌ک هه‌ر یاری له‌سه‌ر هونه‌ر و جوانییه‌کانی ده‌که‌ن،به‌ڵکو یاری له‌سه‌ر خوێنی سه‌دان ساڵه‌ی میلله‌تێک ده‌که‌ن که ناویان ناوه سیاسه‌ت و دێپلۆماسیه‌ت،هه‌ر له‌ڕێگه‌ی ئه‌م یارییه‌وه بازرگانی به‌مێژووه له قوڕگیراوه‌که‌ی ده‌که‌ن،له‌گه‌ڵ زه‌مه‌ن و ئاینده‌دا درۆده‌که‌ن و مرۆڤه زیندووه‌کانی وه‌ک عه‌بد ته‌ماشا ده‌که‌ن.یه‌کێکیتر له نمایشه ده‌گمه‌ن و سه‌رسوڕهێنه‌ره‌کانی کامه‌ران ڕه‌ووف له شانۆیی چاوه‌ڕوانییدا،گۆدۆ دێته سه‌ر شانۆ،یان گۆدۆ دێت و نابێت چیدی چاوه‌ڕوانیی گۆدۆ بین،به‌ڵام گۆدۆ چۆن دێته‌وه،جه‌لاده‌ێکه باڵابه‌رز وه‌ک فیرعه‌ون و خوا،به‌ده‌ستێک جه‌لاده و ده‌سته‌که‌ی تری جانتا ته‌پوو تۆزاوییه‌کانی بیابانی عه‌رشه،پڕیه‌تی له جله‌کۆنه‌کانی ئه‌و که‌سانه‌ی که مێژوویه‌که ئێمه چاوه‌ڕوانیی گه‌ڕانه‌وه‌یانین،واته گۆدۆ مژده‌به‌خشی ئازادی و کۆتایی چاوه‌ڕوانیی ئێمه‌یه،پێمان ده‌ڵێ بۆ ئێمه ئه‌مه گۆدۆیه نه‌ک ئه‌و به‌شه‌ره‌ی که هه‌موو مرۆڤایه‌تی چاوه‌ڕوانییه‌تی.ڕه‌نگه هومه‌رمه‌ند کامه‌ران ڕه‌ووف به‌دیوێکیتردا کۆده‌کانی به‌کار هێنابێ و پێمان بڵێتW))به مانای(کار)دێت و به‌هه‌موو کۆده‌کانی تریش ته‌واوکاری کۆده‌کانی تربن،واته کارکردنی جیدی و خاوه‌ن ئه‌زموون له‌م نیشتمانه‌دا،جێگه‌ی پرسیاری گه‌وره‌یه له‌لایه‌ن ده‌سه‌ڵات و هه‌موو جاره‌کان به وه‌ڵامی چه‌پ و ڕاست خه‌تی به‌سه‌ردا ده‌هێنرێت،به‌ڵام کاری بێ ئه‌زموون و مناڵکارانه هه‌میشه له‌پێشه‌وه‌ی کاره جیدیه‌کانه،بۆ نموونه له‌دواهه‌مین نمایشی شانۆکه‌دا یه‌کێک له گۆرانییه سه‌یر و سه‌مه‌ره‌کانی ئه‌م سه‌رده‌مه‌ی کوردی نیشانداین،که به‌کاری نادروست و بێ ئه‌زموون ته‌ماشا ده‌کرێت،له‌لایه‌ن که‌سانی هونه‌ر ڕه‌سه‌ن و جوانناسانی موزیکی کوردییه‌وه،وه‌لێ ئه‌وه ئایدۆلۆژیا و ده‌سه‌ڵاته که په‌ره به هونه‌ری نادروست و ناڕه‌سه‌ن ده‌دا‌ت،نه‌ک هونه‌ر زانانی ته‌ندروست.کامه‌ران ڕووف ده‌خوازێت وه‌ک جۆرج ئۆرێل بێته گۆ و بێژێت (مانه‌وه‌ی مرۆ له‌وه‌وه نییه که گوێ له گوته بگیرێ به‌ڵکو له وه‌دایه که هۆش له‌کاردا بێ.6)دروست ئه‌مه بۆچوونی هونه‌رمه‌ند کامه‌ران ڕه‌ووف ئاشکرا ده‌کات و ده‌خوازێت هونه‌رمه‌ندانی خاوه‌ن ئه‌زموون،هۆشیان بخه‌نه کار و چیدی ڕێگه نه‌ده‌ن هونه‌رکردن بۆ(عه‌رزی عه‌زه‌ڵات)و خۆده‌رخستن نمایش بکرێ.ئه‌وه‌ی جێگه‌ی سه‌رسووڕمان بوو له نمایشی شانۆنامه‌ی چاوه‌ڕوانیدا،ئه‌و ڕۆڵه جوان و به‌رجه‌سته‌کردنه که‌م وێنه‌یه بوو که هونه‌رمه‌ند(سۆران ئیسماعیل)به‌رجه‌سته‌ی کرد،ڕه‌نگه هه‌ر هه‌موومان سه‌رسام بووبێتین له‌ئاست ئه‌و(تقمس)ه پڕله حه‌ماسییه‌ی که ده‌یانجار شانۆکه‌ی له‌لامان شیرینتر و جوانترکردبوو،به‌جۆرێک وامان ده‌زانی ئه‌م کائینه چه‌ندین ساڵ له‌گه‌ڵ بێکت و کوخه‌که‌یدا،هاوڕێیه‌تیان هه‌یه و هه‌موو ڕسته شاره‌وه‌کانی بێکتی له‌لای خۆی حه‌شار دابێت،گه‌ر مرۆڤ وویستی شانۆ وه‌ک جوانترین داهێنان ته‌ماشا بکات،بێشک ده‌بێت وه‌ک هونه‌رمه‌ند سۆران ئیسماعیل،له‌گه‌ڵێدا بژێت و حیواره‌کان له‌دووتوێی هه‌نگاوه‌کانی سه‌ر شانۆ و له‌ته‌ک گشت جوڵه‌کاندا به‌ووردی به‌رجه‌سته بکات.ئه‌م به‌رجه‌سته‌کردنه‌ی هونه‌رمه‌ند سۆران ئیسماعیل کۆمه‌ڵی نمایشی زۆر جوانم بیر ده‌خاته‌وه،وه‌ک(مۆڵه‌ت و مه‌مله‌که‌تی نامۆبوون و سه‌مای جه‌نگ)له مۆڵه‌تدا هونه‌رمه‌ند(ئازاد جه‌لال)به‌جۆرێک خۆی نیشانداین که هه‌ر هه‌موومان ئه‌بڵه‌ق و سه‌رسام بووین به ڕۆڵی(به‌ڕێوه‌به‌ر)که ده‌توانم بڵێم تووره‌بوونی هونه‌رمه‌ند ئازاد جه‌لال وه‌ک تووره بوونه‌که‌ی(ئه‌نتۆنی کوین)له فلیمی(پیره‌مێرد و زه‌ریا)دا که چاره‌نووس تووشی گه‌وره‌ترین جه‌نگی ده‌کات له‌گه‌ڵ سرووشت و زه‌ریا و مرۆڤه‌کاندا،هونه‌رمه‌ند ئازاد جه‌لالیش هه‌مان تووره‌بوونی هه‌بوو له‌گه‌ڵ سرووشت و مرۆڤه‌کانی دووروبه‌ریدا.له شانۆیی(مه‌مله‌که‌تی نامۆبوون)دا که له ده‌رهێنانی نوسه‌رو وه‌رگێڕو شاعیر مامۆستا(دلاوه‌ر قه‌ره‌داغی)بوو،مه‌مله‌که‌تی نامۆبوون بۆخۆی یه‌کێک بوو له شانۆ جیدییه‌کانی ئێمه له‌سه‌رده‌می ڕاپه‌ڕيیندا،که ئه‌و ده‌مه شانۆ خزێنرابووه ناو گه‌وره‌ترین نائومێدیه‌وه،ئه‌ویش تێکه‌ڵکردنی زه‌مه‌نی ڕاپه‌ڕین به قوتابخانه ئه‌زموونه‌کانی دونیای شانۆوه،به‌ڵام هونه‌رمه‌ندان(عوسمان مه‌عروف و دره‌خشان ئه‌حمه‌د)ڕێگه‌یان به‌خۆیان و به هونه‌ره‌که‌یان نه‌دا،کاری چاولێکه‌ری و شانۆی بێ ئه‌زموون ئاوێته‌ی زه‌مه‌ن و کاته به‌سه‌رچووه‌کانی دونیای داهێنان بکرێ.له‌هه‌مان کاتدا له‌ده‌ره‌وه‌ی کوردستان و له‌ناوه‌ڕاستی ووڵاتی به‌فردا،له شاری(ئۆرۆبرۆ)هونه‌رمه‌ندی شانۆکار مامۆستا(ئومێد حسێن)شانۆیی(سه‌مای جه‌نگ)ی له‌گه‌ڵ هونه‌رمه‌ندان(ڕه‌شاد عه‌بدولقادر و شایی که‌مال و ڕێژین ئیبراهیم)نمیش کرد،جوانی ئه‌م شانۆییه له‌وه‌دابوو که دوو کارئه‌کته‌ری شانۆکه(شایی که‌مال و ڕێژین ئیبراهیم)یه‌که‌مین جاریان بوو،جه‌سته‌یان ڕۆڵی شانۆکارێک ببینێ و له‌هه‌مان کاتیشدا،توانیان گه‌و‌ره‌ترین سه‌رکه‌وتن به‌ده‌ست بێنن و بینه‌رانی کورد و سویدی سه‌رسام بکه‌ن به نمایشکردنیان له‌سه‌ر شانۆ،پێویسته لێره‌دا ئاماژه به‌جۆری ده‌رهێنان بکه‌ین،که مامۆستا(ئومێد حسێن)به‌جۆرێک مامه‌ڵه‌ی له‌گه‌ڵ کارئه‌کته‌ره‌کان ده‌کرد وه‌ک ئه‌وه‌ی،ئه‌م مرۆڤانه یه‌ک شت کۆیان ده‌کاته‌وه‌و یه‌کیان ده‌خات،ئه‌ویش جوانکردنی شانۆ و ڕۆژه نامۆیه‌کانی(چیخۆف)ه له‌ناو جه‌سته‌ی شانۆکارانی کوردا له تاڕاوگه و نامۆبووندا،دوور له تووڕه‌بوون و جیاخوازی.ئه‌وه‌ی بخوازێت شانۆ وه‌ک ڕۆحێکی زیندوو ته‌ماشا بکات،دڵنیام بۆ هه‌میشه هۆش و ئاوه‌زی ڕێگه‌ی پێناده‌ن جه‌سته‌ی ئاوێته‌ی هونه‌ری ناته‌ندروست بکات.ماوه‌ته‌وه بڵێم کاری ڕه‌خنه‌گرتن،ده‌گمه‌ن کارێکه که ژیان و هونه‌رمان بۆ جوان ده‌کات،ئه‌م نووسینه‌ی منیش له‌و کارانه‌یه که ده‌خوازم و ده‌مه‌وێت هونه‌ر به هه‌موو به‌شه‌کانییه‌وه،دوور بخرێته‌وه له ده‌ستگه‌مه‌ی ئایدۆلۆژیاو تووره‌بوونی نه‌زانانه‌ی ده‌سه‌ڵاته لۆکالی و ده‌ره‌کییه‌کان،دواجار ئه‌وه هونه‌رمه‌ندی خاوه‌ن مۆڕاڵه ده‌کارێ له‌هه‌ر عه‌ردێ بۆی بکرێ داهێنان دروست بکات و شانۆ له وویژدانی هه‌مووماندا خۆشه‌ویست و هه‌نگاوه‌کانمان دوورله‌ڕێگه خواره‌کانی نائومێدی ببینێته‌وه،پێم وایه هه‌ردوو شانۆکار(کامه‌ران ڕه‌ووف و سۆران ئیسماعیل)له شانۆیی(له‌چاوه‌ڕوانی)دا هه‌موومانیان برده‌وه سه‌ر سێنتراڵه گرنگه‌کانی دونیای شانۆ له‌کات و ساتی ئێستاماندا،ئێستا بۆ شانۆکاران بوونێکی گرنگه له‌به‌رده‌م تاقیکردنه‌وه‌کانی میتۆده تازه‌کانی دونیای شانۆ،به‌ڵام چیده‌که‌یت کاتێ کائینه‌کانی ده‌ره‌وه‌ی ئه‌م میتۆدانه،شانۆ و ئه‌زموونه‌کانی دونیای ئێستا،به‌حه‌رام و بڤه ده‌زانن.هونه‌رمه‌ند کامه‌ران ڕه‌ووف له شانۆیی(چاوه‌ڕوانیی)دا به‌سه‌لیقه‌وه کۆدێکی تری له‌نمایشه‌کدا نیشانداین،که‌بریتی بوو له(په‌یژه)یه‌کی به‌رز و درێژ،ئه‌م به‌رزی و درێژییه پرسیار و کۆدێکی ئاڵۆزبوو،مرۆڤ ناتوانێ سه‌رپێیانه قسه‌ی له‌سه‌ر بکات،په‌یژه له‌زۆر حاڵه‌تی رۆژانه‌ماندا به‌کاری ده‌هێنین بۆ کارئاسان کردنی ئه‌و جێگه به‌رز و بڤانه‌ی که ده‌بنه هۆی مه‌ترسی بۆ ژیانمان،یان ده‌توانین بێژین په‌یژه له هه‌ندێک شوێندا قووتارمان ده‌کات له مردن و چاوه‌ڕوانیی،به‌ڵام په‌یژه‌که‌ی کامه‌ران ڕه‌ووف به ئاشکراو به‌بێ توێکڵ پێی ووتین،که‌س له‌م ووڵاتی چاوه‌ڕوانی و بێ ئه‌زموونه‌دا ڕزگاری نابێت مه‌گه‌ر مردن،که‌وابێ په‌یژه‌که‌ی کامه‌ران ڕه‌ووف کۆدێک بوو له‌به‌رامبه‌ر چاوه‌ڕوانیی و دابڕاندا.گۆدۆ هات به‌ڵام ئه‌هریمه‌نێک بوو،نه‌یتوانی ژیان بگۆڕێت به دیوی جوانییه‌کاندا،به‌پێچه‌وانه‌وه به‌هه‌موو قه‌دره‌تی خۆی هاوڕێکه‌ی ده‌دایه به‌ر قامچی،له‌به‌ر ئه‌وه‌ی چاوه‌ڕوانیی شتێک بوو که‌نه‌یده‌توانی ژیانی مرۆڤه‌کان بگۆڕێت به ئاینده‌یه‌کی به‌خته‌وه‌ر دوور له چاوه‌ڕوانیی.\n1- ڕۆمانی(گورگی ڕووته‌ڵان)نووسینی(هێرمان هێسه)وه‌رگێڕانی له سوێدییه‌وه(حه‌کیم کاکه وه‌یس)\n2- شانۆگه‌ری(کلیلداران)نووسینی(میلان کۆندێرا)وه‌رگێڕانی(ئازاد حه‌سیب قه‌ره‌داخی)\n3- لاپه‌ڕه په‌رشه‌کان..چه‌ند ده‌قێکی وه‌رگێڕاو و نووسراو. وه‌رگێرانی(ئازاد به‌رزنجی)\n4- لاپه‌ڕه په‌رشه‌کان..چه‌ند ده‌قێکی وه‌رگێڕاو و نووسراو. وه‌رگێرانی(ئازاد به‌رزنجی)\n5 – ڕۆشنبیر کێ یه؟ چاره‌نووسی چیه؟ کۆمه‌ڵه ووتار . وه‌رگێڕانی(سۆران علیپوور)\n6- ڕۆمانی(1984)جۆرج ئۆروێل.وه‌رگێڕانی(حه‌کیم کاکه وه‌یس)\n7 – زۆر سوپاسی هه‌ردوو هونه‌رمه‌ندی شانۆکار(ئازاد جه‌لال و عه‌دنان محمه‌د)ده‌که‌م که به تێبینییه‌کانیان بابه‌ته‌که‌میان ده‌وڵه‌مه‌ند کرد.\nPrevious کورته فلیمێک سه‌باره‌ت به هه‌ژاری و برسێتی


مستەفا کازمی: ژمارەیەک تۆمەتباری هێرشەکەی سەر بارەگای پارتی دەستگیر کراون "ئەوانی دیکەش دەستگیر دەکەین" بڕیار كۆیی - Hekar.net : Hekar.net\nمستەفا کازمی، سەرۆکوەزیرانی عێراق سەبارەت بە هێرشکردنە سەر بارەگای لقی ٥ی پارتی دیموکراتی کوردستان لە بەغدا توویتێکی بڵاوکردەوە و رایگەیاند کە ژمارەیەک تۆمەتباری هێرشەکە دەستگیر کراون.\nکازمی نووسیویەتی”گەڕانەوە بۆ پێكدادانی تایفی نییە، یان بەدوژمنكردنی براكان بۆ مه‌رامی سیاسی، ئەو قۆناغەمان به‌یه‌كه‌وه تێپەڕاندووه”.\nراشیگەیاندووە “تاوانه‌كه‌ی به‌له‌د ره‌تكراوه‌یه و ده‌ستدرێژیكردنه سه‌ر باره‌گای پارتی دیموكراتی كوردستان و هه‌موو ئه‌و ده‌ستدرێژیانه ره‌ت ده‌كه‌ینه‌وه كه ده‌كرێته سه‌ر عێراقییه‌كان و به ناوی ده‌وڵه‌ت و گه‌ل رووبه‌ڕوویان ده‌بینه‌وه، ژماره‌یه‌ك تۆمه‌تباریشمان ده‌ستگیركردووه و ئه‌وانی دیكه‌ش ده‌ستگیر ده‌كه‌ین، بۆ ئه‌وه‌ی دادپه‌روه‌ری جێبه‌جێ بكه‌ین”.\nبه‌ره‌به‌یانی دوێنێ شه‌ممه 17-10-2020، لایەنگرانی حەشدی شەعبی هێرشیان کردە سەر باره‌گای لقی پێنجی پارتی له به‌غدا و بارەگاکە و ئاڵای کوردستانیان سووتاند.\nپارێزگاریكردن له ژینگه پاراستنی ژیانه / شاخه‌وان خالید (1٬288)


پارتی بۆ مەرام‌و دەستکەوتی بچوکی حزبیی دۆزی گەورەی کەرکوک دەخاتە مەترسی - Mehr News Agency\nAP ١٤٠٠ Mehr ٢١ ١٣:٤٧\nNews Code 39573\nبە پێی ڕاپۆرتی ئاژانسی هەواڵی مێهر، له‌ڕاگه‌یه‌نراوێكى تونددا، یه‌كێتى نیشتیمانى كوردستان ڕایگه‌یاندوه، "ھەندێک لەئەندامانی مەکتەبی سیاسی پارتی دیموکراتی کوردستان بۆ مەرام‌و دەستکەوتی بچوکی حزبیی دۆزی گەورەی کەرکوک‌و چارەنوسەکەیی‌و دانیشتوانی دەخاتە بەردەم مەترسی‌و گەمەی سیاسی کە ئەمە لای ئێمە جوڵەیەکی سیاسی نالۆژیکییە".\nئاشكراشیكردوه، "بافڵ تاڵەبانی ھاوسەرۆکی یەکێتیی، مستەفا کازمی سەرۆک وەزیرانی عێراقى لەپەلاماردانی ماڵی کوردو پێشێلکاریی ھێزە ئەمنییەکان‌و دەستگیرکردنی گەنجان ئاگادرکردۆتەوە".\nله‌ڕاگه‌یه‌نراوێكدا، مەکتەبی سیاسی یەکێتیی نیشتمانیی کوردستان ڕایگه‌یاندوه، "بەنیگەرانییەوە لەو دۆخە نەخوازراوە ئەمنییەی کەرکوک دەڕوانین کە لەماوەی دوو ڕۆژی ڕابردودا دروستکراوە".\nباسى له‌وه‌شكردوه، "بۆ ھەمولایەکی ڕون دەکەینەوە لەدوێنێ شەوەوە ھەڤاڵ بافڵ تاڵەبانی ھاوسەرۆکی یەکێتیی نیشتمانیی کوردستان، مستەفا کازمی سەرۆک وەزیرانی عێراق لەپەلاماردانی ماڵی کوردو پێشێلکاریی ھێزە ئەمنییەکان‌و دەستگیرکردنی گەنجان ئاگادرکردۆتەوەو لەپەیوەندیی بەردەوامبوە لەگەڵ سەرۆک وەزیران‌و بەرپرسانی باڵا لەبەغدا بۆ چارەسەرکردنی کێشەکەو ئازادکردنی دەستگیرکراوەکان‌و دوپاتیکردۆتەوە ئەو دۆخە دروستکراوە جێگای قبوڵکردن نییە".\nڕاگه‌یه‌نراوه‌كه‌ى یەکێتیی جه‌ختیكردۆته‌وه، "کەرکوک‌و کەرکوکییەکان لەھەر موزایەدەو دروشم بازییەک بەگەورەتر دەزانین کە ھەندێک لایەن‌و لەنێوانیاندا ھەندێک لەئەندامانی مەکتەبی سیاسی پارتی بۆ مەرام‌و دەستکەوتی بچوکی حزبیی دۆزی گەورەی کەرکوک‌و چارەنوسەکەیی‌و دانیشتوانی دەخاتە بەردەم مەترسی‌و گەمەی سیاسی کە ئەمە لای ئێمە جوڵەیەکی سیاسی نالۆژیکییە".\nئاشكراشیكردوه، "بۆیە یەکێتی ھێزی بەرپرسیارەو پرەنسیپی پاراستنی گیانی پێکەوەژیان‌و ئاشتیانە دەگرێتەبەرو پارێزگاری لەو پێکەوەژیانەی کەرکوک دەکات، ھاوکات پارێزەری ماف‌و خاک‌و کوردستانیبونی شارەکە دەکاتەوەو بەم ستراتیژە کاردەکات‌و لەھیچ لایەنێکی قبوڵناکات درێژە بەمجۆرە ڕەشبگیرییە بدات‌و ژیان‌و ئاشتەوایی کۆمەڵایەتی بخاتە مەترسییەوە بۆ ھەر ئەگەرێکیش یەکێتی بژاردەی یەکلاکەرەوەی ھەیە".\nئه‌مه‌ش دواى ئه‌وه دێت، لایه‌نگرانى پارتى به‌هۆى ده‌رچونى كاندیده‌كانیان له‌كه‌ركوك ڕژانه سه‌رشه‌قامه‌كان‌و ته‌قه‌یان كرد، به‌و هۆیه‌شه‌وه گرژیی له‌نێوان ئه‌وان‌و هێزه ئه‌منیه‌كانى كه‌ركوكدا دروستبوو، سه‌ره‌نجامیش ژماره‌یه‌ك زۆر له‌هێزه ئه‌منیه‌كانى عێراق به‌گه‌ڕه‌كه كوردنشینه‌كانى شاره‌كه‌دا بڵاوبونه‌ته‌وه‌و ژماره‌یه‌كى زۆریش له‌گه‌نجانى كورد ده‌ستگیركراون.


« گه‌ڕانه‌وه 1 ... 324 325 326 327 328 ... 405 داهاتوو »\n03-16-2012, 06:22 PM (دواین ده‌ستكاری له لایه‌ن: 03-16-2012, 06:24 PM ToRrEs_9.)\nسلاو ئه‌مه 2 جار من ئه‌م کئشه‌م توش بئت کاتئ فه‌یسبوک ده‌که‌مه‌وه سه‌یر ده‌که‌م له واله‌که‌م ده‌نوسری ئه‌مانه رازی بوون ببنه فرئندن یه‌عنی من رئکویستم ناردووه‌و ئه‌وان accept بوون له کاتئکدا که من هیچ رئکوئستئکم نه‌ناردووه سه‌ره‌تا وتم له‌وانه‌یه من هه‌له بم پئشتر ناردبئتم به‌لام پاش سه‌عاتئکت تر سه‌یر ده‌که‌م ئه‌لئم بزانم رئکویستم بۆ کئ ناردووه سه‌یر ده‌که‌م هه‌ر له خۆووه رئکوست بۆ زیاد له 200 نه‌فه‌ر رۆشتووه به‌خوا من هیچ رئکوستئکم نه‌ناردووه بۆ که‌س ئه‌م وئنه هی 10 ده‌قه له‌مه و پئشه سه‌یر بکه‌ن یه‌عنی ماقووله من له سه‌عات 2:10 ده‌قه زیاد له 200 رئکویست بنئرم !!! باشه ئه‌مه یه‌عنی جی !!\nمن هه‌ر فریا ئه‌که‌وم رئکوست cancel بکه‌مه‌وه پاشان له خۆوه رئکوست ده‌روات تکایه که‌س نه‌لئ هاک کراویت دلنیام به‌خوا هاک نه‌کراوم\nئه‌ندام له: Jan 2009\nهاک نه‌کراوی هه‌ناسه ؟!\nتکایه هه‌مووتان ئه‌م بابه‌ته بخوێننه‌وه :)\nناردنی نامه بۆ هه‌ر ژماره مۆبایلێ به به‌لاش بۆ هه‌موو جیهان\nکۆمه‌ڵێ دۆرکی RFI\nچاره‌سه‌رکردنی کێشه‌کانی ڤایرۆس!\nبه‌رنامه‌یه‌ک بۆ دروستکردنی ڤایرۆس - TeraBIT_VM_2_1.8\nکۆتا ڤێرژنی هاڤیج به کراکه‌وه ! Havij 1.15 pro Final\nکردنه‌وه‌ی پۆرت له ویندۆس 7 و xp .\nchon file upolad bkam bonau ftp\nکــــە ڕێــــزت دانـــا بــۆ کـــەسێ ...\nئەڵێت بزانە چۆن لێم ئــەتـــرسێ ...\n(03-16-2012, 06:25 PM)kasper نوسراوه: هاک نه‌کراوی هه‌ناسه ؟!\nبراکه‌م وه‌ک و وتم زۆررررر زۆر دلنیام هاک نه‌کراوم ،، باشه ئه‌گه‌ر هاک کرابم کئ ئه‌وه‌نده بلیمه‌ته ده‌توانی له ماوه‌ی 1 ده‌قه زیاتر له 200 رئکویست بنئرئت !!! خۆ فریا ناکه‌ویت هیج نه‌بئت بۆ ناردنی 200 رئکوست 10 ده‌قه‌ت ده‌وئت به‌لام ئه‌گه‌ر سه‌یری وئنه‌که بکه‌یت هه‌موه نواسراوه ئه‌م رئکوسته له سه‌عات 2:10 ده‌قه نئردراوه !!\npasswordy email u facebookt hardu bgore\nhack krawy la %!00\nagar fb yakasht hack nakrabe emailakat hack krawa ya computerakat\nچۆن پۆرت بکه‌مه‌وه له windows 7\nserver چۆن تشفیر که‌م تکایه !!\nتعریف wireless dell 5010\nباشترین به‌رنامه بۆ گۆرینی Ip\n(03-16-2012, 06:30 PM)sarah92 نوسراوه: passwordy email u facebookt hardu bgore\nجا که‌سئک هاکم بکات بۆ وا ئه‌کات پاسسۆردم گۆری هی ئیمه‌له‌که‌شم به‌لام دلنیام هاک نه‌کراوم جونکه خۆم به‌شی ئه‌وه شاره‌زام که نه‌هئلم هاک بکئرم یه‌ک لینکم نه‌کردوه‌ته‌وه ،، وه‌کو وتم با هاکیش کرابم کئ ده‌توانی له ماوه‌ی 1 ده‌قه 200 ریکوست بنئرئت وه‌لا ئه‌وه‌ی بتوانی زۆر زۆر بلیمه‌ته سه‌یر بکه هه‌مووی 2:10 ده‌قه نئراوه ریکوسته‌کان ،، ئه‌وه هه‌موویم که‌نسل کرده‌وه ئیستا\nna bram hech nea tanha awa jora hackeka ka handek xalk daekan be awae add bnern yaksar dabna bradart\nزیاتر ریکوست بۆ ئه‌وانه رۆشتوه که فرئندی هاورئکه‌مه یه‌عنی لای هاورئکه‌م ئادد به‌لام لام من ئادد نیه رئکوست بۆ ئه‌وانه رۆشتووه زۆربه‌ی وایه نه‌ک هه‌مووی\nهومویم ریمۆڤ کرد بزانم چی ئه‌بئت\nبراکه‌م ئه‌وه توشێ منیش بوه وه‌ک و بزانیت له‌م ماوه‌یه هاکه‌رز انی ئه‌نۆنیمۆس به‌شێک له داتابه‌یسی فه‌یسبوکیان تێک دا ئیتر ئاوا ترشاوه هیچ ننیه چاک ده‌بێت\nrastakaebra awa aw barnaaya lae mnesh waya hech nea matrsa xoe chak abeat\nهاورێیان ئەم كێشەیە چۆن چارە سەرئەکرێ؟؟\nئه‌ره کاکه هاکی چی!!!\nنه‌وه‌ڵا برا هاک نه‌کراوی هی منیش وایه !!!!\nمن هه‌ر که یه‌ک ڕیفڕێش ئه‌که‌م و ئه‌چم سه‌یر که‌م بزانم بۆ کێ ریقوێست نێردراوه زیاتر له 100 دانه پشان ئه‌دات !!! براکه‌م هه‌ر به‌وا بزانه هاک نه‌کراوی چونکه که س ناتوانی 200 ریقوێست بنێرێت چونکه فه‌یسبوک له ریقوێست ناردن بلۆکت ئه کات ئه‌گه‌ر زیاتر له 30 40 دانه بنێریت\nکێشه‌یه‌ک له Avira Internet Secuirty\nئه‌کاونتی فه‌یسبوکه‌که‌م دیسپله‌ید بوه!!!،،،! چاره‌سه‌ر چیه�\nکێشه‌یه‌ک له ئه‌د کردنی خه‌ڵک له فه‌یسبوک..\nئه‌کاونتی 5 هه‌زار فرێندی!! کێ هه‌یه‌تی!! چی ئه‌وێ ئه‌یده‌مێ...\nکیشه‌یه‌ک له به‌رز کردنه‌وه‌ی ڤیدۆ له یوتوب\nکێشه‌یه‌ک له ئه‌ڤێرا ئینته‌رنێت سیکوێرتی.\nئایه چۆن Avira Internet Secuirty ئه‌کتیڤ که‌ین؟ سریاڵ و کراکه‌کان هه‌موی\nشتێکی زۆر سه‌یر له فه‌یسبوک! ئه‌نتی ڤایرۆسی ئه‌ڤێرا هه‌نێ لین\nکوژاندنه‌وه‌ی Windows FrieWall !!\nچاره‌سه‌ری کێشه‌ی Chik Point له فه‌یسبوک که زۆربه‌مان هه‌مان بو\nفه‌یسبووكم Disablبووه تكایه یارمه‌تی Farhad Cr 2 1،081 05-12-2019, 08:11 PM\nبه (وێنه) فێركاری ڕیپۆڕت كردنی فه‌یسبووك %100 + به‌هێزترین كۆد 201 Daryan king love 17 6،283 04-21-2019, 01:22 AM\nهه‌ر شتێک ده‌وێت ده‌رباره‌ی فه‌یس بووک دواکه balen.halabjay.69 21 5،024 04-09-2019, 03:13 PM\nگۆرینی ناوی فه‌یسبوك له هه‌ر كاتیكدا Ramazan Muhamad 17 5،277 02-21-2019, 03:11 AM\nداواكاری هاك كردنی ئه‌كاونتێكی ساخته‌ی فه‌یسبوك ؟ sharhabil 2 823 01-15-2019, 01:45 AM\nپێكردنی Pofile Guard به‌یه‌ك كلیك له‌فه‌یسبووك AhmedKirkuky 4 1،664 08-28-2018, 04:46 PM\nريپۆرت و داخستنی فه‌یسبووك ! 2018! Report Facebook New# -RedHat- 6 2،880 08-26-2018, 06:16 PM\nفێركاری سڕینه‌وه‌ی پۆستی خه‌ڵك له فه‌یسبووك ڕیپۆرت AMIR HACKER 6 1،951 08-17-2018, 07:02 AM\nبه سوتاندنی ئه‌م فه‌یسبوكه كێشه‌یه‌كی گه‌وره چاره ئه‌ك� Azhe Hana 1 933 07-21-2018, 03:07 AM\nدانانی نامه‌ی تۆماتیك بۆ په‌یج -RedHat- 5 1،866 05-07-2018, 05:43 PM


نێچیرڤان بارزانی سەردانی کۆسرەت رەسول دەکات\nدەرباز کۆسرەت لە پێشوازی نێچیرڤان بارزانی لە نەخۆشخانەی فارووق، فۆتۆ: سەرتیپ عوسمان\nنێچیرڤان بارزانی، سەرۆکوەزیرانی هەرێمی کوردستان لەکاتی گەڕانەوە لە قەزای دەربەندیخان، لەگەڵ قوباد تاڵەبانی و شاندی یاوەری لە نەخۆشخانەی فارووق لە شاری سلێمانی سەردانی کۆسرەت رەسول، جێگری سکرتێری گشتیی یەکێتیی نیشتمانیی کوردستانیان کرد.\nرۆژی سێشەممە 14-11-2017، نێچیرڤان بارزانی، سەرۆکوەزیرانی هەرێمی کوردستان و قوباد تاڵەبانی جێگری، لەگەڵ کەریم شنگالی، وەزیری ناوخۆ، د.رێکەوت حەمەڕەشید، وەزیری تەندروستی، نەورۆز مەولوود، وەزیری شارەوانی، د.پشتیوان سادق، وەزیری پەروەردە و عەبدولستار مەجید، وەزیری کشتوکاڵ و سەرچاوەکانی ئاو، بۆ بەسەرکردنەوە و لە نزیکەوە ئاگاداربوون بۆ رەوشی لێقەوماوان و زیانلێکەوتووانی بوومەلەرزەکە سەردانی دەربەندیخانیان کرد، پاشان لەگەڵ قائیمقام و یەکە ئیدارییەکانی قەزاکە کۆبوونەوە.\nسەرلەبەیانی رۆژی شەممە 11-11-2017، باری تەندروستیی كۆسرەت رەسول عەلی، جیگری سکرتێری گشتیی یەکێتی تێكچوو و گەیێندرایە نەخۆشخانەی فارووقی پزیشکی لە سلێمانی، پاشان نەشتەرگەرییەکی بۆ ئەنجامدرا و بە قسەی تیمە پزیشکییەکەی رۆژ بە رۆژ تەندروستیی بەرەو باشبوون دەڕوات.\nنیشانەکردن : نێچیرڤان بارزانی, کۆسرەت رەسول\n20706 ژمارەی بینین


وەزارەتی تەندروستی هۆشداری ئەدات - ئاوێنه\nبەردەوامبونی ئەم دیاردەیە کاریگەری خراپ دروست دەکات\nوەزارەتی تەندروستی هۆشداری دەدات دەربارەی وەرگرتنی مۆڵەتی بێ موچە و بەمەترسیداری دەزانێت.\nئاوێنە: بەپێی ئاماریکی وەزارەتی تەندروستی له‌كاتی سه‌رهه‌ڵدانی قه‌یرانی داراییه‌وه تا ئێستا زیاتر له‌دو هه‌زارو (٥٠٠) پزیشك و فه‌رمانبه‌ری ته‌ندروستی مۆڵه‌تی بێ موچه‌یان وه‌رگرتوه، له‌و ژماره‌یه‌ش (٨٩٥)یان پزیشكن و به‌شێكی زۆریان له‌پێنج مانگی یه‌كه‌می ٢٠١٦ مۆڵه‌تیان وه‌رگرتوه‌و له‌كاره‌كانیان دابڕاون یاخود بەهۆی ئەو مۆڵەتەوە لەکارەکانیان لە کەرتی حوکمیدا کشاونەتەوە.\nهۆکاری وازهینانی ئەو ژمارە زۆرە لە پزیشک و کارمەندی تەندروستی بۆ قەیرانی دارایی و دواکەوتنی موچەکانیان و پاشەکەوتی موچە و نیو موچە و چارەکە موچە دەگەڕێتەوە.\nپزیشکێک کە نەیویست ناوی ئاشکرا بکریت دەربارەی زیادبونی ئەو دیاردەیە بە ئاوێنەی وت “ژمارەیەک لەو پزیشکانە رویان لەدەرەوەی وڵات کردوە وەک پەنابەر چونکە لەوی ئەگەر بزانرێت پزیشکە زوتر مۆڵەتی مانەوە لەو وڵاتە دەدرێتێ و دەخرێتە سەرکار و لێرە زیاتر رێزی لێدەگیرێت و هەروەها وڵاتەکەش سودمەند دەبێت لەو پزیشکە”.\nئەو پزیشکە ئاماژەی بەوەشدا بەشێکی تر لەو پزیشکانە دەچن لە کەرتە تایبەتییەکانە کار دەکەن چونکە موچەی لە کەرتی حکومی باشتر و دڵنیان کە موچەیان دواناکەوێت و بژێوی ژیانیان مسۆگەر دەکەن”.\nد.خالس قادر وته‌بێژی وه‌زاره‌تی ته‌ندروستی هه‌رێم هۆشداری ده‌دات لەو دیاردەیە و رایگەیاند ” ئه‌گه‌ر مۆڵه‌تی بێ موچه‌و دابڕانی پزیشكان به‌وجۆره‌ی ئێستا به‌رده‌وامبێت كاریگه‌ری خراپ له‌سه‌ر كه‌رتی ته‌ندروستی دروستده‌كات”.\nوەرگرتنی مۆڵەتی بێ موچە تەنها لە وەزارەتی تەندروستیدا نییە و بەڵکو لە بەشیکی زۆری وەزارەتەکان هەیە بە تایبەت تەندروستی و پەروەردە و ساڵی رابردوش ژمارەیەکی زۆر مامۆستای خویندنگاکان لە کاتی رۆیشتنی لێشاوی کۆچبەراند بۆ وڵاتانی ئەوروپا وازیان لە کاری پیشەی هێنا و ڕیگەی ئەوروپایان گرتە بەر و تەنانەت ئەو دابرانە لە پیشەی حکومی وەزارەتی پێشمەرگەشی گرتوەتەوە ژمارەیەک پێشمەرگەش ساڵی رابردو هەمان چارەنوسی رێگای نادیاری ئەروپایان هەڵبژارد.\nهەروەها دو هەفتەی رابردوش سەرۆکی زانکۆی سلێمانی لە راگەیندراوێکدا رایگەیاند ژمارەیک مامۆستای زانکۆ داوای گواستەوەی میلاکیان کردوە لە کەرتی حکومییەوە بۆ کەرتی تایبەت کە ئەمە بۆشایی زانستی لەکەرتی خوێندی حکومیدا دروست دەکات.


شه‌ڕی ئیسلام مه‌كه‌ن: ده‌یدۆڕێنن!\nبۆ دامه‌زراندنی وڵاتێكی دادپه‌روه‌ر و خۆشگوزه‌ران، له ھه‌مو شتێك زیاتر، پێویستمان به ئیعتیدال و میانڕه‌وییه. پێویستمان به ڕێزگرتن و ھه‌ڵكردنه له‌گه‌ڵ جیاوازییه‌كان. ده‌بێت نه‌ھێڵین وڵاته‌كه‌مان بخزێنرێته شه‌ڕی نه‌گریسی توندڕه‌وی و ئایدیۆلۆجی: شه‌ڕی ئیسلامۆفۆبه‌كان له دژی ئیسلام، ھه‌روه‌ھا شه‌ڕی توندڕه‌وی ئیسلامی له دژی سیما مه‌ده‌نییه‌كان.\nیه‌كێك له شانازییه‌كانی ئێمه‌ی كورد، رێزگرتنی رێژه‌یی جیاوازییه‌كان و ھه‌ڵكردنه له‌گه‌ڵ پێكھاته جیاوازه‌كان: مه‌سیحی و جوله‌كه و توركمان و عه‌ره‌ب و ھه‌روه‌ھا گروپه كه‌مایه‌تیه كۆمه‌ڵایه‌تیه جیا جیاكان. با گیانی پیكه‌وه ژیان و پێكه‌وه ھه‌ڵكردنی جیاوازه‌كان بپارێزین.\nدوا خاڵ: وڵات و كۆمه‌ڵگای ئێمه، به‌شێكی دانه‌بڕاوی شارستانێتی ئیسلامه. شه‌ڕكردن و روبه‌ڕووبونه‌وه‌ی ئیسلام و سیماكانی ئیسلام وڵاته‌كه‌مان چاك ناكات، به‌ڵكو وێرانی ده‌كات. رێگه‌ی راست و دروست ھاندان و ته‌شویقكردنی ئیعتیدال و پێكه‌وه ژیانی ئاشتیانه‌یه نه‌ك په‌راوێزخستن و پایه‌ماڵكردنی به‌شێكی له‌لایه‌ن به‌شه‌كانیتره‌وه. ده‌بێت ھه‌موان رێز له جیاوازییه‌كان بگرین و فێری پێكه‌وه ژیانی ئاشتیانه بین.\nپیرۆزبایی گه‌رم له خاتو زه‌ینه‌ب و خوێندكاره سه‌ركه‌وتوه‌كانیتر ده‌كه‌م. ھیوادارم ببنه شانازی بۆ وڵاته‌كه‌مان


چاودێریی هێزێکی پەلاماردەر و لێدانی زەبرێکی کاریگەر – کوردستان و کورد\nبەرواری بڵاو کردنەوە 2019/10/09\nبە هاتنی هێزی کۆماری ئیسلامی بۆ کوردستان و تەمای داگیرکردنی ئەو خاکە، کوردستان هەلومەرجێکی تایبەتی بەخۆیەوە بینی. قەڵاچۆکردنی خەڵکی کوردستان و خاشەبڕکردنی کورد یەکێک لە ئامانجەکانی ڕێژیمی تازە بەدەسەڵات گەیشتووی ئیسلامی بوو، بۆیەش لە هیچ جینایەتێک دەرحەق بە گەلی کورد درێغی نەکرد و هەر ڕۆژێ لە شوێنێکی کوردستان دەستیان بە خوێنی ڕۆڵەکانی کورد سوور دەبوو. لە بەرامبەر ئەو دڕەندەییەی ڕێژیم، خەڵکی کوردستان بۆ دیفاع لە مان و مەوجوودییەتی خۆیان، چەکی پاریزگارییان لە شان کرد و، پۆل پۆل لە هەموو چین و توێژێکی کوردەواری دەهاتنە ڕیزی حیزبی دێموکراتەوە. ئەگەرچی لە سەرەتای شۆڕشدا کەم‌ئەزموونی بە هێزەکانی کوردستانەوە دیار بوو، بەڵام سەرەڕای ئەمانەش زەبری کاریگەر لە هێزی دوژمن دەدرا.\nدوای شەڕی سێ مانگە و شکستی هێزەکانی ڕێژیم لە سەراسەری کوردستان، جارێکی دیکە هێزی کۆنەپەرستی بە چەک و چۆڵی زۆر و بە پشتیوانیی فڕۆکە و هێلی‌کۆپتێر، هێرشی بۆ سەر هەموو کوردستان دەست پێکردەوە و تا ساڵی ١٣٦٠ لەسەرتاسەری کوردستان بەبێ بەکوشتدانی سەدان کەس لە بەکرێگیراوانی خۆی نەیتوانی دەستی بەسەردا بگرێ.\nلە دوای دەسبەسەردا گرتنی جادە سەرەکییەکان وردە وردە هێزی دوژمن لە بیری هێرش کردنە سەر شوێنی مانەوقەی پێشمەرگەکان بوو. ڕێژیم لەمێژ بوو پلانی داگیرکردنی هەموو کوردستانی داڕشتبوو و هەر جارە و بەپێی دۆخەکە لە شوێنێکەوە بەدوای ئەو مەبەستەیەوە بوو. ناوچەی ڕەبەت لە سەرەتای پاییزی ساڵی ١٣٦١دا لەلایەن هێزی ڕێژیمەوە پەلامار درا و پێشمەرگەکانی ئەو مەڵبەندە ئاڵوگۆڕێکی جیدی بەسەر شێوەی خەباتیاندا هات. بەرەبەرە قۆناغێکی سەخت لە خەبات لەو ناوچەیەش چاوەڕوانی هێزی پێشمەرگەی دەکرد.\nپێشمەرگەکانی دەڤەری ڕەبەت شەو و ڕۆژ لە حاڵی ئامادەباشدا بوون. زۆربەی کاتەکان لە سەنگەردا و تەنانەت هەتا بەیانی بۆسەیان بۆ هێزی دوژمن دەناوە. پاییزی ساڵی ١٣٦١ ئەگەرچی ئیمکاناتی پێوەندی گرتن لەوپەڕی لاوازیدا بوو، بەڵام پێوەندیی خەڵک و پێشمەرگە هێندە بەهێز بوو کە بەشێکی لەو بۆشاییەی پڕ کردبۆوە. چەند حەوتوویەک لە پاییز تێپەڕ ببوو، پێشمەرگە تازە لە کەمین گەڕابوونەوە بۆ نێو گوندی «هەمران» لە چەند کیلۆمیتریی ڕەبەت کە بنکەی لکی ٢ی مینەشەم لەوێ جێگیر ببوو. لەو هەلومەرجە‌دا کە پێوەندی گرتن زۆر ئەستەم بوو، هێشتا پێشمەرگەکانی کەمین بە تەواوی نەحەسابوونەوە هەواڵیان هێنا کە دوژمن لەبەری سەردەشتەوە لەلای گوندی «کاڵەدەرێ» لە چۆمی کەڵوێ پەڕیوتەوە و لە بانووی کاڵەدەرێ لەسەر زەوییەکی ڕووت و قووت سەنگەربەندییەکی باشیان بە تەلیسەگڵ دروست کردوە. بۆ ئەوەی دەرفەتێک دروست بکەن کە لەو گوندانە زەبرێک هەم لەخەڵک هەم لە پێشمەرگە بدەن. کاتێک هەواڵی هاتنی دوژمن بە فەرماندەرانی پێشمەرگە گەیشت بەپێی ئوسوولی شەڕ و هەڵکەوتەی جوغڕافیایی ناوچە، هەشت پێشمەرگە دیاری دەکرێ بۆ لەژێر چاودێری خستنی ئەو هێزە، ئەوانیش بەپێی ئەزموونی خۆیان بە نێو دار و دەوەنەکانی ئەو دەڤەرەدا خۆیان لە هێزی دوژمن نزیک کردەوە و خستیانە ژێر چاوەدێری بۆ ئەوەی ڕوونی کەنەوە بە چ مەبەستێک هاتوون.\nهێزی دوژمن کە زیاتر لە سەد کەس دەبوو، هیچ هەستی بەو ٨ پێشمەرگەیەی کە بۆ چاودێریی ئەوان نزیک ببوونەوە نەکردبوو. دەمە و ئێوارەیە وەک دەڵێن شەو قەڵای مەردانە، ئەو پێشمەرگانە بیریان لەوە دەکردەوە کە زەبرێک لەو هێزە بدەن بەڵام کارێک بوو لەوپەڕی سەختی و دژواریدا. ئەوە بووە هۆی مەقۆ مەقۆی نێوان پێشمەرگەکان، ئایا بە ٨ کەس دەکرێ ئەو هێزە ناچار بە پاشەکشێ بکەن؟ پێشمەرگەکان هێشتا بڕیاری شەڕیان نەدابوو کە هێزی دوژمن سەنگەرەکانیان ڕووخاند و پاش ماوەیەک کۆڵەپشتی بە کۆڵەوە ئامادە بوون؛ کە بۆ پێشمەرگەکانیش ڕوون نەبوو مەبەستیان چییە!\nهێزی دوژمن کۆ بۆوە. ئەو ٨ قارەمانەی مەیدانی خەبات و تێکۆشان لە دەست و تفەنگی خۆیان ڕادیت زەبرێکی باش لە دوژمن بوەشێنن، بۆیە بەیەکەوە بەناوی «بژی دێموکرات» دەسڕێژیان لە هێزی زۆری دوژمن کرد و سەریان لێ شێواندن و لە ماوەیەکی کورتدا زیاتر لە ٦٠ کەس لە هێزی دوژمن کوژرا و، ئەوەی توانیی خۆی دەرباز بکا ڕووی لە دەراوی «کانی گوێز» و «گورگاوێ» کرد، بەڵام غافڵ لەوەی دەستەیەکی دیکە لە تێکۆشەرانی دێموکرات لە چۆمی «هورمزاوێ» شۆڕ بوونەتەوە سەر چۆمی لە دەروای گورگاوێ و، پێشیان بەو بەشەی کە ڕایان دەکرد گرت و ئەوەی توانیبووی ڕا بکا ئیدی لەوێ دەرچوونی مەحاڵ بوو. لەو هێزە زیاتر لە سەت کەسییەی دوژمن تەنیا ژمارەیەکی زۆر کەم توانیان لە چۆمی کەڵوێ بپەڕنەوە و دەرباز بن. لەسەر یەک تا کۆتایی شەڕ نزیک بە سەد کەس کوژران.\nئەوەی گرینگە لەو شەڕەدا لە شوێن و لە کات و ساتێکی هەستیاردا کە هێزێکی زۆری دوژمن تەنیا بە دوو دەستەی چووکە لە پێشمەرگەکانی دێموکرات زەبرێكی کوشندە و لەبیر نەکراویان بەر کەوت. لەوە گرینگتر ئەوەیە کە نزیک بە سەد کەس لە هێزی دوژمن کوژرا بەڵام لە هێزی پێشمەرگە هیچ کەس تنۆکە خوێنێک لە لووتی نەهات. گرینتر لە هەموو ئەوانە، شکستی ئەم هێزەی ڕێژیم نەک ورەی باقی هێزەکانی دیکەی تێک قرماند، بەڵکوو زۆر بە دەگمەن لە پاش ئەو عەمەلیاتە دەیانتوانی ڕوو بکەنە جێگا و شوێنێک کە هەستیان کردبا پێشمەرگەی لێیە. لەلایەکی دیکەشەوە چەند قات ورەی خەڵک و پێشمەرگە پاش وەشاندنی ئەو زەبرە گورچکبڕە بەرز بۆوە.


دیندار نەجمان دۆسکی: هەندێک پەرلەمانتار بۆ تێکدانی یەکڕیزی دنە دەدرێن\nباسنیوز 27/02/2020 - 09:31 بڵاوکراوەتەوە لە كوردستان\nبەرپرسێکی پێشووی حکوومەتی هەرێمی کوردستان لە پشکی یەکێتیی نیشتمانیی کوردستان رای گەیاند، دەنگێکی نەشاز لە نێو ڕیزەکانی کورد لە بەغدای پایتەختی عێراق هەیە و ”دەبێت ئەو دەنگە نەشازە نەمێنێت“. سیاسەتمەدارێکیش ئاشکرای دەکات کە هەندێک پەرلەمانتار بۆ تێکدانی یەکڕیزی دنە دەدرێن.\nخالید دۆسکی، وه‌زیری پێشووی رۆشنبیریی حکوومه‌تی هه‌رێمی کوردستان لە پشکی یەکێتیی نیشتمانیی کوردستان، بە (باسنیوز)ی راگەیاند، یه‌کڕیزیی کوردستان پێویسته که ئێستا عێراق بە قۆناغی پێکهێنانی حکوومه‌تی نوێدا تێپەڕ دەبێت و ”پێویستە جەخت لە مافەکانی کورد بکرێتەوە“.\nئەوەشی نەشاردەوە کە ئەگەر فراکسیۆنە کوردستانییەکان لە بەغدا بەیەکەوە بن، سەرکەوتوو دەبن، بەڵام ”دەنگێکی ناشاز لە نێو لایەنە کوردستانییەکان لە بەغدا هەیە، نابێت ئەو دەنگە بمێنێت“.\nهەر لەمبارەیەوە د. دیندار نەجمان دۆسکی، سیاسەتمەدار و یەکێک لە دامەزرێنەرانی پێشووی یەکگرتووی ئیسلامیی کوردستان، بە (باسنیوز)ی راگەیاند: ”لە بەغداوە دنه‌دانێک هه‌یه تاوەکوو چه‌ند په‌رله‌مانتارێک یان هه‌ندێک حزب بکه‌ونه گیانی یه‌کتری و یه‌کریزیی کوردستان تێک بده‌ن“.\nگوتیشی: ”لە رابردوو بینیمان ئه‌و په‌رله‌مانتار و سیاسییانه‌ی ویستیان به‌م رێگایه‌دا بڕۆن، دەرئەنجامیان لە نێو خه‌ڵکی کوردستان چی بوو، هه‌ر که‌سێکیش له‌م یه‌کده‌نگییه بچێته ده‌ره‌وه، ئاسته‌مه شوێنی لە نێو خه‌ڵکی کوردستان ببێته‌وه“.\nئەو خۆراکانە چین کە پێویستە بۆ رووبەڕووبوونەوەی کۆرۆنا بخورێن؟\nئاڵا تاڵەبانی سروودی نیشتمانیی عێراق دەڵێتەوە و ستایشی کارمەندانی تەندروستیی عێراق دەکا\nوەزارەتی تەندروستی داوای داخستنی کەناڵی (NRT) و دادگاییکردنی لە داواکاری گشتی دەکا


په‌رله‌مانی عێراق پڕۆژه‌ی قه‌ده‌غه‌كردنی ئاساییكردنه‌وه‌ی په‌یوه‌ندییه‌كانی له‌گه‌ڵ ئیسرائیل په‌سه‌ندكرد - رۆژنامه‌ی خه‌بات\nسه‌ره‌تا عێراق په‌رله‌مانی عێراق پڕۆژه‌ی قه‌ده‌غه‌كردنی ئاساییكردنه‌وه‌ی په‌یوه‌ندییه‌كانی له‌گه‌ڵ ئیسرائیل په‌سه‌ندكرد\nئه‌مڕۆ كۆبوونه‌وه‌ی ئه‌نجومه‌نی نوێنه‌رانی عێراق به‌ڕێوه‌چوو و تێیدا پڕۆژه یاسای قه‌ده‌غه‌كردنی ئاساییكردنه‌وه‌ی په‌یوه‌ندییه‌كان له‌گه‌ڵ ئیسرائیل به كۆی ده‌نگی ئاماده‌بووان په‌سه‌ند كرا.\nله دانیشتنه‌كه‌دا، له‌كۆی 329 كورسی په‌رله‌مانی، 275 په‌رله‌مانتار ئاماده‌بوون و پڕۆژه یاساكه به تێكڕای ده‌نگی ئاماده‌بووان په‌سه‌ندكرا.\nبه‌گوێره‌ی ئه‌و یاسایه‌ی ئه‌مڕۆ له په‌رله‌مانی عێراق په‌سه‌ندكرا، له‌مه‌ودوا ئاساییكردنه‌وه‌ی په‌یوه‌ندییه‌كان له‌گه‌ڵ ئیسرائیل قه‌ده‌غه‌یه و هه‌ر هه‌وڵێكیش به‌و ئاراسته‌یه، ئه‌گه‌ر به نهێنیش بێت، ئه‌وا له‌كاتی ئاشكرابوونی سزاكه‌ی له نێوان زیندانیكردنی هه‌تاهه‌تایی و له‌سێداره‌داندایه.\nدوای ئه‌وه‌ی به‌شێك له وڵاتانی عه‌ره‌بی په‌یوه‌ندییه‌كانیان له‌گه‌ڵ ئیسرائیل ئاسایی كرده‌وه، موقته‌دا سه‌در، رێبه‌ری ره‌وتی سه‌در له په‌یامێكدا ئیدانه‌ی ئه‌و هه‌نگاوه‌ی كرد و دووپاتیكرده‌وه، ئاساییكردنه‌وه‌ی په‌یوه‌ندییه‌كان له‌گه‌ڵ ئیسرائیل پێچه‌وانه‌ی بنه‌ما ئایینی و نه‌ته‌وه‌ییه‌كانه، پاشانیش په‌رله‌مانتارانی ره‌وتی سه‌در به پاڵپشتی به‌شێك له په‌رله‌مانتارانی كوتله‌كانی دیكه، پڕۆژه‌یاسایه‌كیان بۆ قه‌ده‌غه‌كردنی ئاساییكردنه‌وه‌ی په‌یوه‌ندییه‌كانی عێراق له‌گه‌ڵ ئیسرائیل پێشكه‌شكرد، ئه‌مڕۆش به ده‌نگی 275 په‌رله‌مانتار له ئه‌نجومه‌نی نوێنه‌رانی عێراق په‌سه‌ندكرا.\nپڕۆژه یاسای قه‌ده‌غه‌كردنی په‌یوه‌ندییه‌كان له‌گه‌ڵ ئیسرائیل، گه‌وره‌ترین یاسایه كه له خولی ئه‌مجاره‌ی په‌رله‌مانی عێراق ره‌وایه‌تیی وه‌رگرتبێت.\nهه‌واڵی پێشترنێچیرڤان بارزانی بۆ بەغدا: كۆتایی بە فشارەكانی سەر هەرێمی كوردستان بهێنن\nهه‌واڵی دواترناوەڕۆکی کۆبوونەوەی ئەمڕۆی نوێنەری نەتەوەیەکگرتووەکان و لایەنە کوردستانییەکان


ئایا شەنگال دەبێتە گۆڕەپانی یەكلاكردنەوەی هەژموونی ئێران و توركیا؟\nگۆڤاری (ذا ناشيونال ئینترست) ی ئەمەریكی لە راپۆرتێكیدا باس لە ململانێ و هەژموونی نێوان توركیا و ئێران لە عێراق دەكات، بەپێی ڕاپۆرتی ئەو گۆڤارە هۆكاری سەرەكی ئەو ململانێ هەرێمایەتییە پەیوەندی بە هاوكێشەی هەژموون و دەسەڵاتی هەردوولایە لەسەر عێراق و هەریەكەیان كار بۆ ئەوە دەكات هەژموونی لەوی دیكە زیاتربێت و ئەم كارەشیان لە ڕێگەی پەرەپێدان و دۆسیەی ئابوورییەوەیە لەو وڵاتەدا لەبەرژەوەندی خۆیان.\nڕاپۆرتی گۆڤارەكە باس لەوە دەكات تاران هەست بە نائارامی و نیگەرانی دەكات لەبەرامبەر ئەنكەرەدا بەتایبەتی لەبابەتی مانەوەی بەردەوامی توركیا لە ناوچەی شەنگال بە بیانووی هەبوونی هێزەكانی پارتی كرێكارانی كوردستان لە باشووری كوردستان و بۆ ئەو مەبەستەش چەندین سەربازگە و پێگەی ئەمنی و سیاسی هەمیشەیی هەیە، ئەم كارەی پێشتریش لە ناوچەكانی پارێزگای دهۆكی سنووری خۆی و لە رۆژئاوای كوردستانیش بە باشوری رۆژهەڵاتی سوریاش كردووە بە هەمان پاساو.\nبەلەبەرچاو گرتنی پەیوەندییەكانی نێوان عێراق و سوریا، لە ڕووی نەتەوەو زمان و پەیوەندییە هەمەلایەنەكانی نێوان ئەو دوو وڵاتە، دەكرێت بگوترێت كارئاسانی زۆری كردووە بۆ ئەوەی ئێرانیەكان لەو ڕێگەیەوە هەژموون و بوونی خۆیان بسەلمێنن، بۆ ئەو مەبەستەش بەردەوام ئێران كار لەسەر ئەوە دەكاتەوە كە ئەو نەیار و لایەن نیە لەو دوو وڵاتەدا و نایەوێت هەژموونەكانی وەك نەیارو دوژمن وێنابكرێت، هەربۆیە بەردەوام خاڵە هاوبەشەكانی نێوان وڵاتەكەی و ئەو دوو وڵاتە وەبیر دێنێتەوەو دەیەوێت لەو ڕێگەیەوە شەرعیەت بە بوون و مانەوەی بدات.\nلەبەرامبەر ئەوەشدا توركیا ڕكابەری سەرەكی ئابووری ئێرانە لە بازاڕەكانی عێراقدا و بەپێی ڕاپۆرتە رۆژنامەوانییەكە تەنها لە 2019 دا توركیا بە قەبارەی 10.2 ملیار دۆلار شمەكی جۆراوجۆری هەناردەی عێراق كردووە، بەڵام لە هەمان ساڵدا ئێران 9.6 ملیار دۆلار شمەكی ڕەوانە كردووە. بەمەش جیاوازی گەورەی بازرگانی ئەو دوو وڵاتەمان بۆ دەردەكەوێت.\nكۆمپانیا توركیەكان 900 پرۆژەی بیناسازییان بە بڕی 25 ملیار دۆلار لە عێراق ئەنجام داوە، لە بوارەكانی ژێرخانی ئابووری، وزە، پیشەسازیی پترۆكیمیاویی و چەندین پرۆژەی تر.\nلە لایەكی تریشەوە كێ بەركێی تری نێوان ئەو دوو وڵاتەدا لە عێراقدا پەیوەندی بە كارەباشەوە هەیە، لە پێشوودا ئێران دەستی بەسەر ئەو بوارەدا گرتبوو، بەڵام لەم دواییانەدا توركیا لەو بوارەشدا دەستی بەكار كردووەو كارەبای گەیاندووەتە سنوورەكانی خۆی لە ناوچەی پارێزگای دهۆك و هەموو سنوورە بازگانییەكانیشی خستوەتە خزمەتی ئەو كارەیەوە.\nئایا ململانێكە سەر دەكێشێت بۆ سەربازیی؟\nبە پێی ڕاپۆرتی ئەو گۆڤارە ئەمەریكییە، هەرچەندە توركیا خۆی لەوە لادەدات و نایەوێت لە ڕووی سەربازییەوە لە عێراقدا بچێتە بەرامبەر ئێران، بەڵام بەردەوام كار لە سەر فراوانبوونی هەژموونەكانی دەكات لە سەر هەردوو دراوسێی باشووری خۆی، كە هەردوكیان دەكەونە باشوورو رۆژئاوای كوردستان.\nبەڵام سروشتی ململانێكان لە ئێستادا ئەوەندە گەرم بووە، كە چاودێران بەدووری نازانن لە بواری ئابووریی و هەژموونەوە بگوازرێتەوە بۆ بواری سەربازیش، لەبەر ئەوەی ناوچەی ڕووبەڕووبوونەوەی ئەو دوو وڵاتە ئەوەندە بەرتەسك بووەتەوە كە ئەگەری سەربازیی و هێزیش بەناچاری پەلكێشی ململانێكان ببێت و بە ئاسانیش بەریەكتری بكەون، بەتایبەتی ئەگەر لایەكیان هەست بە مەترسی ڕاستەوخۆ بكات بە دوور نازانرێت ببێتە دەستپێشخەری ئەو شەڕە چاوەڕوانكراوە.\nساڵیك لەمەوبەر و لە مانگی شوباتی 2020 دا خەریك بوو ئێران وتوركیا لە پارێزگای ئیدلیبی سوریا بەریەك بكەون و شەڕلە نێوانیاندا هەڵبگیرسێت، بەتایبەتی ئەو كاتەی كە بۆیەكەم جار میلشیاكانی سەر بە ئێران لەو ناوچەیە بڵاوەیان كردو شەڕی ئەو گروپانەیان كرد كە لەلایەن توركیاوە پشتیوانی دەكران و ئەجێندای ئەو وڵاتەیان پەیرەو دەكرد.\nبەپێی ڕاپۆرتی گۆڤارە ئەمەریكیەكە، ئەگەر توركیا بیەوێت هێرشی سەربازیی بكاتە سەر شەنگال و شەری حەشدی شەعبی –نزیك لە ئێران – بكات، ئەستەمە ئێران دەستەو ئەژنۆ دابنیشێت و سەیركەری ڕووداوەكان بێت، لێبگەڕێت توركەكان پێگەی خۆیان لەو ناوچەیەدا پتەوبكەن و هەرچییان بووێت بیكەن.\nهەرچەندە ئێران و توركیا پێكەوە مەترسی ئەو كوردانەی باكووری كوردستانیان هەیە كە باكووری عێراقدا نیشتەجێن، هەر ئەوەش پاڵی بە توركەكانەوە ناوە كە بچنە ئەو ناوچانە و هەژموونی خۆیان بسەپێنن، بەڵام لەبارەی شەنگالەوە ناكۆكن و هەریەكەیان دەیەوێت بەو شێوەیە بشكێتەوە كە خۆیان دەیانەوێت.\nهەر لەو پێوەندییەدا بوو كە ئەردۆگان هەڕەشەی داگیركردنی سەربازیی شەنگالی كردووە، دوای ئەوەش حەشدی شەعبی هەزاران چەكداری خۆی بردە ناوچەكە و ڕایانگەیاند كە ڕیگە نادەن ئەنكەرە بەشێك لە وڵاتەكەیان بخاتە ژێردەسەڵاتی خۆیەوە و داگیری بكات.\nمیدیاكانی توركیاش ئەم هەنگاوەی حەشدی شەعبییان وەك بەرگری و دەربازكردنی پارتی كرێكارانی كوردستانی –نەیاری توركیا-لێكدایەوە، ڕایانگەیاند كە لەپشتی ئەوانەوە ئێران پشتیوانی لە بوون و مانەوەی پەكەكە دەكات.\nلە مانگی شوباتی ڕابوردوودا ئەنكەرە ئۆپەراسیۆنێكی سەربازیی لە چیای گارا ئەنجامدا لە پارێزگای دهۆك گوایە بۆ ئەوەیە كە ژمارەیەك گیراوی توركی لای پەكەكەن و دەیانەوێت ئازادیان بكەن، داوی ئەوەی پرۆسەكە شكستی هێنا و 13 كەسە بەدیلگیراوەكە كوژران، ئەردۆگان هەڕەشەی فراوانبوونی هێرشەكانی بۆ سەر پارتی كرێكارانی كوردستان كرد لەناوچەی شەنگال، گۆڤارەكە باسی لەوەش كردووە ئەو ناوچەیە كاریگەری زۆری هەیە بۆ سەر پێگەی جوگرافی رۆژئاوای كوردستان و سنووری نێوان عێراق و سوریا.\nگۆڤارە ئەمەركییەكە باسی لەوەش كردووە، پەیوەندییەكانی نێوان ئەنكەرەو تاران تازە نییە، بە ڵكو لە مانگی حوزەیرانی ڕابوردوو 2020 توركیا هێرشی ئاسمانی و مووشەكی كردە سەر پەكەكە لە باكووری رۆژهەڵاتی عێراق وو دواتریش دەركەوت كە چالاكییەكە بە ئاگاداریی و ڕەزامەندی هەردوولا بووە.\nلەم داوییانەشدا ئێران هەستی بەوە كردبوو كە هەژموونی خۆی لە عێراقدا بەرەو كزبوون و گەمارۆدان دەڕوات و دەنگە ناڕازییەكانی ئێران لەو وڵاتەدا پەرەدەگرن و ئەو كەسانەی لە دژی ئێرانن بەرەو پێشەوە دەچن و دەسەڵات دەگرنە دەست، خۆپیشاندانەكانی 2019 بەئاشكراو بێ پەردە لە دژی دەستوەردانەكانی ئێران بوو لە عێراق، تەنانەت كۆنسوڵخانەكانی ئێران لە نەجەف و كەربەلا كرانە ئامانج و سوتێنران. ئەوە سەرەڕای ئەوەی گەورەترین سەركردەی سەربازیی ئەو وڵاتە –قاسمی سولەیمانی – لە ناو فرۆكەخانەی بەغداد دا كوژرا. كە چاودێران پێیان وایە ئەوە گەورەترین زیانی ئێران بووە لە عێراقدا.\nهەر لە مانگی ئایاری 2020 دا گەورەترین لایەنگری ئێران –عادل عەبدولمەهدی- لە سەرۆك وەزیرانی دوور خرایەوە و مستەفا كازمی نزیك لە ئەمەریكیەكان بووە سەرۆك وەزیرانی نوێ، هەرچەندە ڕاپۆرتەكە نوسیویەتی كە توانیویەتی بێ لایەنی خۆی بپارێزێت و بە هاوسەنگی لەگەڵ دراوسێكانیدا كارەكانی بكات، بەتایبەتی لەگەڵ عەرەبستانی سعودیەو توركیا و وڵاتانی كەنداوی عەرەبی كە هەموویان دۆستی ئەمەریكا و نەیاری ئێرانن.\nلە 27 شوباتی ئەمساڵیشدا، ئیرەجی مەسجیدی باڵیۆزی ئێران لە عێراق، ڕەخنەی لە دەستێوەرادنی سەربازیی توركیا لە عێراق گرت و داوای كرد هێزەكانی بكشێنێتەوە، مەسجیدی ئەو كات لە لێدوانێكی رۆژنامەوانیدا گوتوویەتی: ئێران دەستێوەردانی سەربازیی لە عێراق قبوڵ ناكات ئیتر لە لایەن توركیا یان هەروڵاتێكی ترەوە بێت، لە هەمان كاتدا فاتح یەلدز، باڵیۆزی توركیا لە عێراق لەوەڵامدا لە توێتێكدا گوتبووی: هاوتا ئێرانیەكەی كۆتا كەس دەبێت كە بیەوێت ئامۆژگاری توركیا بكات لە بارەی ڕیزگرتن لە سنوورەكانی عێراق.\nهەربۆیە وەك شارەزایان باسی دەكەن، هەموو ئەو ئەو ئاماژانە باس لەوە دەكەن چارەسەری كێشەیی شەنگال بووەتە خاڵی بەریەك كەوتنی بەرژەوەندیی و هەژموونەكانی نێوان ئەو دوو وڵاتە و یەكلایی كردنەوەی لەبەرژەوەندی هەر لایەكیان بە بێ باج ناچێتە بواری جێبەجێكردنەوەو عێراقیش هەڵوێستێكی ئەو تۆی نییە كە بزانرێت ڕووی لە كوێیە، ئەوە لە كاتێكدا كێشەو ململانێكانی ئەو دوو وڵاتە لە سەر خاكی وڵاتەكەیەتی و بابێت یان باران زیانەكە هەر لەو دەكەوێت.


هاووڵاتیانی گوندێكی سنووری مەخمور پەلامارێكی داعش تێكدەشكێنن – تۆڕی میدیایی خەڵک\n2019/12/19 - 11:22 PM\nسەنتەری میدیايی وەزارەتی پێشمەرگە لە ڕاگەیەندراوێكدا ئاماژەی بەوەكردووە، ئەمشەو چەكدارانی داعش هەوڵیانداوە دزە بكەنە نێو گوندی عەلی ڕەش لە سنووری شارۆچكەی باقرت لە شارۆچكەی مەخمور، بەڵام لەلایەن دانیشتووانی ئەو گوندەوە كە سەرجەمیان كوردن، پەلامارەكەیان تێكشكێندراوە.\nسەنتەری میدیايی وەزارەتی پێشمەرگە ئاماژەی بەوەشكردووە، بەهۆی پەلامارەكەی داعش كە كاتژمێر 7ی ئەمشەو بووە، شەڕ لەنێوان خەڵكی گوندەكە و ڕێگرییان لە تیرۆریستانی داعش كردووە بە مەرامی خۆیان بگەن و هیچ زیانێك بە گوندەكە بگەیێنن.\nبەپێی ڕاگەیەنراوەكە، دوای ڕووبەڕووبوونەوەیان لەلایەن خەڵكی گوندەكەش، تیرۆریستانی داعش هەڵاتوون و هیج زیانێكی گیانی لێنەكەوتووەتەوە.\nژەنەڕاڵی پاییز لەكۆتا ڕۆژی پاییزدا پەردە لەسەر گۆڕەكەی لادرا


تەکنیکەکانی کڕینی ئەکسسواراتی بەکارهاتوو - هەرزان بڵاگ\nئەم بابەتە لەسەر ئەکسسوارەتە و لە بڵاگی هەرزان دەیخوێننەوە.\nسەرەتا دەبێ بزانین ئەکسسوارات چییە و بە چ شتانێک دەوترێت؟\nمۆبایل و لاپتۆپ و کۆمپیتەر و … کاڵا سەرەکییەکانن و هەندێ کەلوپەلی لاوەکیشیان هەیە وەک کەیبڵی otg، مێمۆری، هێدفۆن، شەحنکەرەوە و …، بەم کەلوپەلە لاوەکییانە دەوترێ ئەکسسوارات.\nکڕێنی ئەکسسواراتێکی خاوەن کواڵێتی بەدڵنیایییەوە نرخیان بەرزە، بۆیە دەتوانین بەکارهاتووەکانیان بکڕین بەو مەرجەی کێشەیەکیان نەبێت. ئەم بابەتە لەخۆگری هەندێ تێبینییە کەوا پاش خوێندنەوەی دەتوانن ئاسانتر و دڵنیاتر ئەکسسوارات بکڕن.\nبراندە ناسراوەکان لە بەرچاو بگرن\nهەوڵ بدەن ئەکسسواراتی براندێک بکڕن کەوا ناسراوە و ناوبانگێکی هەیە، بێگومان ئەم براندانە ئەگەری زۆرترە کواڵێتییان بەرزتر بێت. ئەگەرچی هەندێ ئاوارتەش هەیە بەڵام بەگشتی ناوە بازرگانییە ناسراوەکان کێشە و خراپبوونیان کەمترە.\nجیاوازیی نرخی نوێ و بەکارهاتوو لە بەرچاو بگرن\nئەگەر لە نرخی کاڵاکە دڵنیا نین، سەرەتا دەبێ بزانن ئەو کاڵایە بەنوێیی چەندە. هەندێ کەس سعری گونجاو لەسەر کاڵاکانیان دانانێن بۆیە دەبێ بەباشی لەسەر نرخەکان بکۆڵنەوە.\nداوای یارمەتی لە هاوڕێیەکتان بکەن کەوا شارەزای ئەم بوارەیە\nهەر ئەوەی کە کاڵاکەتان لە بەرچاوە و لەو کاتەدا کێشەیەکی نییە بە واتای بێکێشەبوونی کاڵاکە نییە. کەسێکی شارەزا لەم بوارەدا دەتوانێت زۆر یارمەتیدەر بێت بۆتان.\nکاڵایەک بکڕن کەوا کارتۆنی هەیە\nبۆکسی هەندێ کاڵا وەک مۆبایل و تابلێت زۆر گرنگە. لەبیرتان بێت ژمارە سێریاڵی سەر کارتۆنەکە و ژمارە سێریاڵی سەر مۆبایلەکە دەبێ یەکێک بێت.\nکاتێک بۆ تاقیکردنەوەی کاڵاکە دیاری بکەن\nلە کاتی کڕینی ئامێرێکدا هەموو بەشەکانی بەوردی بپشکنن. هەندێ لە ئامێرە ئەلیکترۆنییەکان دەبێ چەن جارێک بیکوژێننەوە و سەرلەنوێ هەڵی کەنەوە بۆ ئەوەی لە بێکێشەبوونیان دڵنیا ببنەوە. ئەگەر ئامێرەکەتان شارژ کردەوە و گەرمی کرد، مەیکڕن. هەندێ ئامێری ئەلیکترنی لەو کاتا کە تاقیی ئەکەنەوە لەوانەیە کێشەیەکیان نەبێت بەڵام دوای دوو، سێ ڕۆژ بەکارهێنان عەیبەکانیان دەر دەکەوێت بۆیە داوا لە فرۆشیار بکەن چەن ڕۆژێک دەرفەتی تاقیکردنەوەتان پێ بدات.\nسەرنجی ئەسڵ و ساختەبوونی کاڵاکە بدەن\nهەر کاڵایەک بە ڕواڵەتێکی جوان و نوێیەوە بە واتای ئەسڵبوونی نییە. دڵنیا ببنەوە کاڵای فەیک نەکڕن.\nکاڵاکە لە نزیکەوە بپشکنن\nلەگەڵ فرۆشیاردا گرێبەستێک بنووس و هەموو بەشەکانی ئامێرەکە تاقی بکەنەوە و دڵنیا بن لەوەی کە لێدرانی نییە. پاشان ئامێرەکە بکوژێننەوە و هەڵی بکەنەوە و پێوەندییەکی تاوتوێ کەن و کەمێک کاری پێ بکەن.\nئەگەر زانیتان ئەو ئەکسسواراتەی دەیکڕن پێشتر تەعمیر کراوە، لە فرۆشیارەکە پرسیار کەن ئایا کۆمپانیاکە چاکی کردۆتەوە یان کەسێک لە بازاڕ. دیارە ئەگەر لە لایەن کۆمپانیای گەرەنتییەوە چاک کرابێتەوە مەترسیی خراپبوونی کەمترە.\nلە سەلامەتبوونی ئەکسسواراتەکە دڵنیا ببنەوە\nتەمەنی ئامێرە ئەلیکترۆنییەکان دوای ماوەیەک، کەم دەبێتەوە. لە فرۆشیار لەبارەی تەمەن و کاتی بەکارهێنان و گەرەنتیی ئامێرەکەوە پرسیار بکەن.\nبۆ کڕین و فرۆشتنی هەموو جۆرە ئامێرێکی ئەلیکترۆنی سەردانی سایتی هەرزان بکەن.\nئەکسسوارات تابلێت کەلوپەل کەلوپەلی مۆبایل کۆمپیتەر مۆبایل\nئەم بابەتە لەسەر گرنگیی بەکارهێنانی کاڵای بەکارهاتووە و لە بڵاگی سایتی هەرزان دەیخوێننەوە. خەبات لەدژی سیستەمی بەکارهێنان و سیاسەتی داهات و شوناس دەتوانێت هانی بەکارهێنەران بدات بۆ ئەوەی کاڵای بەکارهاتوو بەکار بێنن...


ماڵپەری فیردەوس | پرسیار: پەیامتان چییە بۆ ئەوانەی پێیان خۆشە موسڵمان دەکوژرێن لە فەلەستین بەدەست جولەکەکانەوە؟\nسەردێری پرسیار:پرسیار: پەیامتان چییە بۆ ئەوانەی پێیان خۆشە موسڵمان دەکوژرێن لە فەلەستین بەدەست جولەکەکانەوە؟\nبەرواری دانان :2021-05-21 کۆدی پرسیار:2407\nپرسیار: پەیامتان چییە بۆ ئەوانەی پێیان خۆشە موسڵمان دەکوژرێن لە فەلەستین بەدەست جولەکەکانەوە؟\nوەڵام: زانایان دەڵێن کوشتنی ئاژەڵ یان کافر بە ناحەق لە تاوانە گەورەکانە، ئەی دەبێت تاوانی کوشتنی موسڵمان بە ناحەق چۆن بێت؟!.\nخوای گەورە بەندەی خۆی سزا دەدات لەبەر سجن کردن یان کوشتنی ئاژەڵ، و بەندەی خۆی دەباتە بەهەشت و لێی خۆش دەبێت لەبەر ڕزگار کردنی ژیانی بە ئاو پێدانی یان ڕزگار کردنی ژیانی ئاژەڵ بەر هۆکاری تر، ئەی مرۆڤ کە خوای گەورە ڕێزی لێ ناوە؟!\nهەر موسڵمانێک کافرێک بکوژێت بە ناحەق بۆنی بەهەشت ناکات، ئەی ئەگەر موسڵمان بکوژرێت دەبێت حاڵی بکوژ چۆن بێت کە ڕێز و حوڕمەتی موسڵمان لەگەڵ کافر بەراورد ناکرێت؟!\nهەر کەسێک خۆی بە موسڵمان دابنێت و حەز بکات یان پێی خۆش بێت جولەکە موسڵمان بکوژێت و زاڵ بێت بەسەریان ئەوە دووڕووە و کافرە لە چینی ژێرەوەی دۆزەخ دایە، دڵ خۆش بوون بە لاواز بوونی ئیسلام و پێ ناخۆش بوون بە سەرکەوتنی ئیسلام و پشتگیری کردنی کافرەکان بۆ سەرکەوتن بەسەر موسلمانان لە نیفاقی گەورەیە و خاوەنەکەی کافر دەبێت.\nموسڵمان دەبێت ئاگادار بێت دەمارگیری قەومی کوێری نەکات ئیسلام و برایەتی موسڵمانان لەبیر بکات و نەیبینێت.\nپەیاممان ئەوەیە تەوبەیەکی پاک بکەن و سەر لەنوێ شایەتوومان بێننەوە، چونکە ئەمانە یان لە ئیسلام دەرچوون یان ئەسلەن نەهاتوونە ناو ئیسلام.


ئارايشتطاكاني سلصماني بازارِيان باشة | Institute for War and Peace Reporting\nئارايشتطاكاني سلصماني بازارِيان باشة\nلة كوردستان ذمارةيةكي زؤر لة ذنان رِوو دةكةنة سالَؤنةكاني قذبرِين و جوانكاري بةهؤي نةبوني هةرِ’ةشةي ضةكداراني ئيسلاميةوة.\nBy Sanger Jamal\n(حي العدل) لةلايةن ضةكدارانةوة تةقصنراونةتةوة.\nثاش ئةوة فةهيمة كة تةمةني 37 سالَة برِياريدا ئيشةكةي بطوازصتةوة بؤ سلصماني كة بة ئارامترين شاري عصراق ناسراوة و لةوص لة ئارايشتطايةكدا ئيشي دؤزيةوة.\nهةرضةندة خصزانةكةي برِياريانداوة برِؤن بةرةو سوريا لةدةست ئةو توندوتيذية تايةفيةي ئصستا ضةند بةشصكي عصراقي طرتوةتةوة، بةلاَم فةهيمة بةتةماية لة سلصماني بمصنصتةوة و دةلَصت موضةكةي كة نزيكةي 350 دؤلارة بةشي بذصوي مانطانةي دةكات.\nئارامي و طةشةي ئابوري بوةتة هؤي طةشةسةندني ئيشي سالَؤنةكان لة سلصماني، ئةمةش بة ثصضةوانةي بةشةكاني تري وولآتةوة كة تيايدا توندرِةوة ئيسلاميةكان ئةو ئارايشتطايانة بة كونجةكاني فةساد ناودةبةن كة دةبصت لة ناوببرصن. ئصستا نزيكةي 450 سالؤن لة سلصمانيدا كاردةكةن و ضاودصراني ئةو ئيشة دةلَصن كة لة سالَي 2003 ةوة ذمارةيان زياديكردوة، هةرضةندة ئاماري ثصش 2003 لةبةردةستدا نية.\nهةروةها ئةوةي برةوي بةم ئيشة داوة دةسةلآت وةرطرتني رِوولةزيادي ذنانة كة زؤرصك لة ثؤستة خزمةتطوزارييةكاني كةرتي حكومةتيان بةدةستةوةية، كة طةورةترين ذمارةي وةزيفةي داوة بة خةلَك لة كوردستاني عصراقدا.\nلة كاتصكدا برِي موضة زؤر كةمة، بةلآم ذنان حةزدةكةن ثارة سةرفبكةن لة برِيني قذ و مكياذكردن و جوانكردني نينؤكياندا.\nلةنجة ئيبراهيم، 25، كارمةندي حكومةتة و مانطي 164 هةزار دينار وةردةطرصت، بةلآم مانطي دووجار ئةضصت بؤ سالَؤن بؤ برِين و رِةنطكردن و رِصككردني قذي. لةنجة رِقي لةوةية كة دةبصت هةموو جارصك لة سالَؤندا ضاوةرِوان بصت هةرضةندة ثصشتريش مةوعيدي هةبوبصت.\nلةنجة ئةلَصت، "كة ئةضيت بؤ سالَؤن وةكو ئةوة واية بضيت بؤ عيادةي دكتؤر و هةموو جارصك دةبصت لانيكةم سةعاتصك ضاوةرِوانبكةم."\nلةنجة نرخةكةشي بةدلَ نية. ئةو لةماوةي مانطصكدا نزيكةي 135 هةزار ديناري داوة بة برِين و رةنطكردني قذي – بةلآم ووتي ئةويش و ذناني تريش حةزدةكةن ثارة سةرفبكةن لة "طرنطيدان بةخؤيان و رِؤيشتن بة تازةترين مؤدصل."\nلة رِاستيدا ذنان زياتر سكالآي طراني نرخةكان دةكةن زياتر لةوةي خةمي كةوتنةبةرهصرشي سالَؤنةكانيان بصت لة سلصماني، ئةطةرضي ئارايشتكاران لصرة رِووبةرِووي هةرِةشة بونةتةوة لة رِابردوودا.\nلة 1993 دا، نةشميل محةممةد نامةيةكي هةرِةشةي لة نةناسراوصكةوة بةدةستطةيشت لة دذي ئارايشتطاكةي. دواي هةرِةشةكة نارنجؤكصكيان فرِصداية مالَةكةيةوة. نةشميل كةزياتر لة 20 سالَ لةو بوارةدا ئيشيكردووة، لصثرسراوصتي هصرشةكةي خستة ئةستؤي ئيسلاميةكان و وازيشي لة ئيشةكةي نةهصنا.\nبةهرة عوسماني لصثرسراوي بةشي ئارايشتطاكان ووتي لة سالَي 2000 ةوة سص حالَةتي هصرشكردنة سةر سالَؤنةكان رِوويداوة. هةروةها ووتي لة نةوةدةكاندا رِصذةي هصرشةكان بةرزتر بوو.\nئةو كاتة ئيسلامية رِاديكالَةكان هةولَي ئةوةياندةدا كؤنترؤلَي سلصماني و ناوضةكاني دةوروبةري بكةن، بةلآم ئصستا ئامادةييةكي بوونصكي كةميان هةية.\nيةكصك لة مؤدصننترين ئارايشتطاكاني جوانكاري و قذبرِين سةنتةري ستايلَة كة لةلايةن ضةند ئارايشتكارصكي بةشةكاني تري وولآتةوة بةرِصوةدةبرصت. زياء عةبدولستار كة لصثرسراوي دووةمي سةنتةري ستايلَة ووتي رِؤذانة نزيكةي 50 كةس دصنة ئةو سةنتةرة و نرخةكانيشيان هةتا 125 هةزار دينار دةرِوات كة نرخي رِازاندنةوةي بوكة.\nئةو سةنتةرة يةكصكيشة لةو سالَؤنانةي كة ثياو ئيشي قذبرِين و ميكياذكردني ئافرةتاني تصدا دةكات. بة قسةي بةهرة ئةم شتة ضةند سالَصك لةمةوثصش لة سلصمانيدا تابوو بوو، وة بةدةطمةن دةبينرصت لة بةشةكاني تري وولآتدا ثياو ئارايشت بؤ ذنان بكات.\nزياء ضوار ثياو و ذنصك لة سالَؤنةكةيدا كاردةكةن و ووتيشي ئةمة هيض كصشةيةكي دروستنةكردووة.\nزياء ووتي "شتصكي ئاسايية ثياو ميكياذ بؤ مةعميلةكانمان بكات، تةنانةت زؤرصك لةو مةعميلة ئافرةتانةي دصنة لامان خؤيان داواي ئةوة دةكةن كة ثياوةكان ئارايشتيان بؤ بكةن و قذيان بؤ ببرِن."\nسةنطةر جةمال رِؤذنامةنوسصكي رِاهصنراوي (IWPR)ة لة سلصماني\nSyria, Iraqi Kurdistan, Iraq\nICR Issue 186


نۆژەنكردنەوەی شوێنەوارەكان كاریگەری لەسەر زیادبوونی رێژەی گەشتیاران دەبێت | دەزگاى زارى کرمانجى\nنۆژەنكردنەوەی شوێنەوارەكان كاریگەری لەسەر زیادبوونی رێژەی گەشتیاران دەبێت\nهەفتەی رابردوو ئەشكەوتی سەردێمان، شوێنی ئێزگەی دەنگی كوردستانی عێراق لە شۆرشی ئەیلوول، لە ناحیەی قەسرێ لەلایەن رێكخراوی نەوەكانی ئەیلوول نۆژەنكرایەوە، گوتەبێژی دەستەی گەشتوگوزاری هەرێمی كوردستانیش دەڵێت. هەر شوێنێك و پێگەیەك كە گەشتوگوزار دەوڵەمەند بكات، كاریگەری راستەوخۆی دەبێت لەسەر راكێشانی گەشتیاران و ئێمە دەستخۆشی لێ دەكەین.\nهونەر كاك ئەحمەد، سەرۆكی رێكخراوی نەوەكانی ئەیلوول، بە زاری كرمانجی راگەیاند: بە هاوكاری بارەگای بارزانی و بە پاڵپشتی لقی 26ـی گوڵان، بۆ ماوەی مانگێك هەستاین بە كاركردن لە ئەشكەوتی سەردێمان و هەفتەی رابردووش لە مەراسیمێكی گەورە كرایەوە، ئامانجی ئێمە لەوكارە گرنگیدانە بە پێگەكانی شۆرشی ئەیلوول و ناساندنیان بە نەوەی ئێستا و گەشتیاران، چونكە گەشتیار كە سەردانی ئەو شوێنانە دەكات، تێدەگات لە سەردەمی شۆرشی ئەیلوول چ خەباتێك و تێكۆشانێك كراوە بۆ ئەوەی ئێمە بەم رۆژە بگەین، گەشتیاران ئاشنای خەباتی سەركردەكانمان دەبن.\nگووتیشی: هیوادارم دەستەی گەشتوگوزاری هەرێمی كوردستانیش لەیلاەن خۆیانەوە بەبازاڕكردن بۆ ئەو شوێنانە بكەن كە نۆژەنمان كردوونەتەوە، بۆ ئەوەی زۆرترین گەشتیاری ناوەخۆ و بیانی سەردانی بكات و تەنانەت پێویستە لە رێبەری گەشتوگوزاری هەرێمی كوردستانیش شوێنی بۆ بكرێتەوە.\nلەكۆی 40 شوێنەواری بارەگاكانی شۆرشی مەزنی ئەیلوول لە دەڤەری باڵەكایەتی چەند شوێنێك لەلایەن رێكخراوی نەوەكانی ئەیلوول نۆژەنكراونەتەوە و ئێستا گەشتیاران سەردانی دەكەن، بنكە و بارەگاكانی هەریەك لە شوێنی حەوانەوەی ماڵی بارزانی نەمر لە بەردی تەشی رێس لە حاجی ئۆمەران، لەگەڵ دروستكردنی مۆنۆمێنتی وەفایەك بۆ ئەیلوول لە پردی بنكێلان لەسەر رێگای گشتی هامڵتۆن، لەگەڵ گەیاندنی خزمەتگوزاری سەرەتایی بە ئەشكەوتی سەردێمان لە قەسرێ.\nنادر روستی، گوتەبێژی دەستەی گەشتوگوزاری هەرێمی كوردستان، بە زاری كرمانجی راگەیاند هەر شوێنێكی كولتووری یاخود شوێنی شۆرشەكانی كورد بێت، كە خزمەتگوزاری پێ بگەیەندرێت، جیگای دەستخۆشییە، ئینجا لەلایەن هەر گروپ و لایەنێكەوە نۆژەن بكرێنەوە، بێگمان نۆژەنكردنەوەی ئەو بارەگایانە كاریگەری راستەوخۆی دەبێت لەسەر راكێشانی گەشتیاران بە هەرێمی كوردستان و ناوچەكە بەتایبەتی.\nلەهەموو وڵاتانی جیهان، شوێن و پێگە و ماڵی تایبەتی سەرۆكەكان، جێگای بایەخی گەشتیارانن، بۆیە بە تامەزرۆییەوە سەردانی دەكەن و بوونەتە هۆكاری دەوڵەمەندبوونی بواری گەشتیاری ئەو وڵاتە.\nگوتەبێژی دەستەی گەشتوگوزاری هەرێمی كوردستان، گوتیشی: من دەستخۆشی لەم رێكخراوە دەكەم، چونكە كارەكانیان وادەكات پێگەی گەشتیاری لە باڵەكایەتی دەوڵەمەندتر بكات كە لەپاڵ سروشتە جوانەكەی ئەم دەڤەرە، گەشتیار بەدوای شوێنەواری دیكەشدا بگەڕێن، هەر كارێك كە بواری گەشتوگوزار دەوڵەمەند بكات، بەلای ئێمەوە جێگای بایەخە و ئێمەش لای خۆمانەوە بەبازاڕكردنی بۆ دەكەین.


پایگاه خبری تحلیلی کانی پرس » دەیانەوێت شێوازێکی کەموکۆڕ لە بەرجام بسەپێنن /ئیمام هێمای شۆڕشە\n264069 کد خبر\nئێران ڕێبەری باڵای شۆڕش ڕایانگەیاند یارمەتیدەرانی شەڕی دەروونی دوژمن لە ناوخۆی وڵات، ئەمڕۆ دەیانەوێت سێوازێکی کەموکۆڕ لە بەرجام بە سەر وڵاتدا بسەپێنن. بە ڕاپۆرتی ئاژانسی هەواڵی کانی پرس ورگیراو له مهر، ڕێوڕەسمی بیست و نۆهەمین ساڵوەگەڕی کۆچی دوایی ئیمام خۆمەینی بە بەشداریی ئایەتوڵڵا خامنەیی، کەمێک پێش ئێستا لە تاران دەستی پێ کرد. ڕێبەری باڵای شۆڕش […]\nبە ڕاپۆرتی ئاژانسی هەواڵی کانی پرس ورگیراو له مهر، ڕێوڕەسمی بیست و نۆهەمین ساڵوەگەڕی کۆچی دوایی ئیمام خۆمەینی بە بەشداریی ئایەتوڵڵا خامنەیی، کەمێک پێش ئێستا لە تاران دەستی پێ کرد.